|  |  |  |  |
| --- | --- | --- | --- |
| **Припрема за час 139−142.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Данило Киш, *Енциклопедија мртвих* | | |
| **Тип часа** | Обрада | | |
| **Циљ часа** | Интерпретација збирке приповедака „Енциклопедија мртвих”, Данила Киша | | |
| **Очекивани исходи**  **на крају часа** | Ученик ће бити у стању да:   * стекне увид у поетику Д. Киша; * уочи одлике постмодерне прозе на плану интертекстуалности и структуре; * запази особености Кишовог документаристичког поступка. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Збирка приповедака: Данило Киш, *Енциклопедија мртвих*; Читанка, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Данило Киш, *Енциклопедија мртвих*, постмодернизам, интертекстуалност, смрт, палимпсест | | |
| **Литература** | Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023; Душко Бабић, *Тумачење књижевног дела*, приручник за четврти разред средњих школа, Београд, Завод за уџбенике и наставна средства, 2005 | | |
| **Ток часа** | | | |
| **Уводни део часа** | * Наставник истиче циљ часа. Истиче биографске чињенице о   животу и делу Данила Киша (*Читанка,* стр. 276−277), као и део из *Извода из књиге рођених* у којем Данило Киш говори о себи и својој породици (в. део дидактичко-методичке апаратуре *Занимљиво је*, Читанка, стр. 291). С ученицима се води разговор о доживљајима и утисцима о прочитаној збирци. У циљу боље перцепције дела и поетичких особености Кишове прозе, анализира се одељак из дидактичко-методичке апаратуре „Важно је да знамо” (*Читанка*, стр. 291−292). | | |
| **Главни део часа** | * Истиче се да се *Енциклопедија мртвих* састоји од девет прича,   односно девет поглавља: „Симон Чудотворац”, „Посмртне почасти”, „Енциклопедија мртвих”, „Легенда о спавачима”, „Огледало непознатог”, „Прича о мајстору и ученику”, „Славно је за отаџбину мрети”, „Књига краљева и будала”, „Црвене маске с ликом Лењина”. У одељку „Post scriptum” писац је образложио сваку од наведених прича. Ученици се деле у девет група, колико има прича, а интерпретација осмишљава кроз истраживачки рад. Свака група треба да:  − прочита једну приповетку,  − усмено изложи њен садржај,  − представи како је у њој обликована тема смрти,  − издвоји одлике постмодернизма које се у њој могу уочити,  испита функцију документаристичког поступка, цитата у приповеци и доведе их у везу са постмодерном поетиком (о увођењу борхесовског поступка у прозу, в. одломак из полемичке књиге Д. Киша *Час анатомије*, према Бабић 2005: 154−156).  Наставник допуњује одговоре ученика. | | |
| **Завршни део часа** | * Наставник објашњава евентуалне недоумице и с ученицима   резимира научено. Долази се до закључка шта је Д. Киш постигао формом енциклопедијског текста (илузија фактографске презизности, псеудодокументарност итд.). Ученици се упућују да погледају интервју са Данилом Кишом, који је доступан на Јутјубу, на адреси: https://www.youtube.com/watch?v=QC72Vf2iy9Q. | | |
| **Начини провере**  **остварености исхода** | * Излагања и активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |