|  |  |  |  |
| --- | --- | --- | --- |
| **Припрема за час 143−144.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Михаило Лалић *Лелејска гора* (изборни садржај) | | |
| **Тип часа** | Обрада | | |
| **Циљ часа** | Упознавање са поетиком Михаила Лалића и романом *Лелејска гора* | | |
| **Очекивани исходи**  **на крају часа** | Ученик ће бити у стању да:   * стекне увид у поетику М. Лалића; * одреди жанровску структуру и композицију романа *Лелејска гора*; * тумачи социјалне мотиве у роману и тумачи их у контексту ратне тематике; * одреди карактеризацију главног јунака и утицај самоће на њега; * анализира симболички потенцијал фигуре ђавола. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | *Читанка за четврти разред средње школе*, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, историја, филозофија | | |
| **Кључни појмови** | Михаило Лалић, *Лелејска гора*, роман тока свести, солилоквиј, народноослободилачка борба, фигура ђавола | | |
| **Литература** | Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник наглашава циљ часа, те обраду једног од најзначајнијих југословенских послератних романа с темом из Другог светског рата, где је акценат на приказу судбине појединца у рату. Истиче податке о животу и раду Михаила Лалића (*Читанка,* стр. 201−202). Ученике наводи на тумачење наслова романа, доводећи га у везу са речима *лелек* и *Црна Гора*. | | |
| **Главни део часа** | * Дело се анализира према подстицајним задацима датим у *Читанци* (стр. 205−207). Акценат је на тумачењу психичког стања главног јунака, Лада Тајовића (јунаково стање и расположење, доживљај простора и времена итд.). * С ученицима се, у контексту дела, разговара о вези проблема отуђења с дехуманизацијом и анимализацијом човека. * Ученици припремају говорну вежбу са задатком да доведу у везу појаву ђавола у *Лелејској гори* с појавом Мефистофелеса у *Фаусту* и појавом Воланда у роману *Мајстор и Маргарита*, чиме се врши корелација са претходно обрађеним делима. | | |
| **Завршни део часа** | * Наставник објашњава евентуалне недоумице и с ученицима резимира научено. Ученици се мотивишу да погледају филм „Лелејска гора”, по мотивима истоименог романа Михаила Лалића, а по сценарију Бранимира Шћепановића. Филм је доступан на Јутјубу, на адреси: https://www.youtube.com/watch?v=gQP4fn9ewnU&ab\_channel=DeltaVideo. | | |
| **Начини провере**  **остварености исхода** | • Активност и излагања ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |