|  |  |  |  |
| --- | --- | --- | --- |
| **Припрема за час 110−111.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Матија Бећковић, избор из поезије | | |
| **Тип часа** | Обрада | | |
| **Циљ часа** | Упознавање са поетиком Матије Бећковића | | |
| **Очекивани исходи**  **на крају часа** | Ученик ће бити у стању да:   * уочи тематско-мотивске и стилско-језичке иновације у песништву Матије Бећковића; * самостално интерпретира поезију. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | *Читанка за четврти разред средње школе*, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, верска настава | | |
| **Кључни појмови** | Матија Бећковић, љубавна поезија, рефлексивна поезија, традиција, реторичност | | |
| **Литература** | Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Истиче податке о животу и раду Матије Бећковића (*Читанка*, стр. 321−323). Ученицима се пушта снимак казивања песме *Кад дођеш у било који град*, доступан на адреси: <https://www.youtube.com/watch?v=M9wCRal2R2o&ab_channel=RTSZabava>, као и песме *Кад будем млађи*, доступан на адреси https://www.youtube.com/watch?v=W3HltdxV\_ss&ab\_channel=RTSZabava. | | |
| **Главни део часа** | * Читају се песме дате у Читанци „Вера Павладољска” и „Богородица тројеручица”. Ученици се деле у две групе. Свака обрађује по једну песму. Анализирају се према подстицајним задацима датим у *Читанци* (стр. 58−59), и то се задаци распоређују тако да сваки члан групе одговори на неко питање. Док једна група излаже, друга поставља питања и допуњује одговоре. По завршетку излагања читају се делови из дидактичко-методичке апаратуре *Важно је да знамо* (*Читанка*, 325−326). | | |
| **Завршни део часа** | * Наставник објашњава евентуалне недоумице и с ученицима резимира научено. Ученицима се са Јутјуба пушта песма „Вера Павладољска”, коју је компоновао и отпевао Арсен Дедић. Ученици за домаћи задатак добијају да издвоје из писаних или интернетских извора стихове Матије Бећковића по избору и науче их напамет. | | |
| **Начини провере**  **остварености исхода** | • Активност ученика; домаћи задаци | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |