|  |  |  |  |
| --- | --- | --- | --- |
| **Припрема за час 95−96.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Десанка Максимовић, *Тражим помиловање* (избор) | | |
| **Тип часа** | Обрада | | |
| **Циљ часа** | Интерпретација збирке песама *Тражим помиловање*, Десанке Максимовић | | |
| **Очекивани исходи**  **на крају часа** | Ученик ће бити у стању да:   * разуме интертекстуалне везе између песничке збирке Десанке Максимовић и *Душановог законика*; * наведе песничке мотиве у збирци *Тражим помиловање*; * разуме и образложи хуманистичке и универзалне вредности у песничкој збирци Десанке Максимовић. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | *Читанка*, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, историја | | |
| **Кључни појмови** | *Десанка Максимовић*, *Тражим помиловање*, *Душанов законик* | | |
| **Литература** | Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Једа ученик излаже податке о   животу и делу Десанке Максимовић. Ученици се упућују на део  дидактичко-методичке апаратуре из Читанке „Занимљиво је” (стр. 161), где ауторка објашњава настанак своје збирке. Наставник пита ученике шта знају о *Душановом законику*, чиме се чини корелација са наставом историје. Потом се читају делови/параграфи из *Душановог законика* у вези са казнама које су, према њему, биле предвиђене за преступнике, доступни на интернету на адреси: <https://www.atlantaserbs.com/learnmore/library/DUSANOV-ZAKONIK.pdf>. Ученицима се сугерише да песничка збирка *Тражим помиловање* представља песникињину лирску дискусију (расправу) са *Душановим закоником*, односно његову уметничку надградњу. | | |
| **Главни део часа** | * Ток интерпретације обухвата следеће аспекте:   − локализацију збирке у контекст уметничког стваралаштва Десанке Максимовић;  − опис уметничког доживљаја ученика поводом читања збирке;  − тумачење тематског језгра збирке и доминантних мотива;  − уочавање композиционе структуре збирке, где наставник подстиче ученике да примете у којим песмама се чује глас цара, а у којим песникињин глас. Ученици закључују да се царев глас чује у песмама чији наслови почињу предлогом *О* , а песникињин у песмама чији наслови почињу предлогом *За*;  - одвајање лирских, епских и драмских елемената;  - издвајање лексичких и стилских средстава.   * Ученици читају песме по улогама. * Деле се у онолико група колико има песама у *Читанци (*Проглас, За себра, За војничка гробља, За несхваћене, За нероткиње), свака група обрађује по једну песму према подстицајним задацима датим у *Читанци* (стр. 158−159). * Сумира се идејни слој збирке – у њој се тражи помиловање за несавршеног и ограниченог човека, према свему што живи – природи, човеку и отаџбини. | | |
| **Завршни део часа** | * Наставник објашњава евентуалне недоумице и с ученицима резимира научено. Ученицима се пушта снимак са Јутјуба, порука *Десанке Максимовић будућим генерацијама*, који је доступан на адреси: https://www.youtube.com/watch?v=K7lEr-JnC5k&ab\_channel=SvetLa%C5%BEi. | | |
| **Начини провере**  **остварености исхода** | • Излагања и активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |