|  |  |  |  |
| --- | --- | --- | --- |
| **Припрема за час 98−101.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Иво Андрић, *Проклета авлија* | | |
| **Тип часа** | Обрада | | |
| **Циљ часа** | Интерпретација романа *Проклета авлија,* И. Андрића | | |
| **Очекивани исходи**  **на крају часа** | Ученик ће бити у стању да:   * уочи естетске вредности *Проклете авлије*, * препозна митску позадину романа *Проклета авлија,* * разуме метафоричко и симболичко значење *проклете* *авлије,* * објасни функцију прстенасте композиције у роману, * одреди карактеризацију главних ликова, * издвоји особености казивања наратора у роману, * тумачи смисао *приче и причања* у *Проклетој авлији.* | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Роман: Иво Андрић, *Проклета авлија; Читанка*, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, психологија, социологија | | |
| **Кључни појмови** | Иво Андрић, *Проклета авлија*, *наратор*, прстенаста композиција, алегорија | | |
| **Литература** | Роман: Иво Андрић, *Проклета авлија*; Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Истиче биографске чињенице о животу и делу Иве Андрића. Ученицима се пушта снимак у вези са додељивањем Нобелове награде Иви Андрићу, достоан на адреси: <https://www.youtube.com/watch?v=5udYdG7Htus&ab_channel=ValentinaRutovic>. У циљу мотивације за обраду дела, чита се одељак из дидактичко-   -методичке апаратуре *Занимљиво је* (*Читанка*, стр. 173). С ученицима води разговор о доживљајима и утисцима о прочитаном роману. | | |
| **Главни део часа** | * Очекује се да ученици уоче да роман има прстенасту композицију (пролог, епилог и осам поглавља), која сугерише безизлазни затворски простор. Симболику затворног круга сугерише и дескрипција пролога и епилога: слика гробља под снежним покривачем сугерише смрт. * Роман има форму приче у причи, где свака има свог наратора – младић поред прозора присећа се фра Петра, фра Петар прича о свету *проклете авлије*, Хаим фра Петру прича о Ћамиловој судбини, Ћамил фра Петру прича о Џем-султану. Ученици треба да издвоје особине казивача – Хаим − свезнајући и свевидећи приповедач, прича из потребе да савлада страх; Заим − потреба за непрестаном причом, преувеличавањима, страх од трагичног краја; фра Петрово приповедање − испрекидано, фрагментарно; Ћамил најпре уздржан, па причајући о Џему посредно прича о себи; прелазак са трећег лица на прво − последица Ћамиловог психолошког расцепа изазваног идентификацијом са Џем-султаном. * Ученици одговарају на проблемско питање шта је заједничко Ћамилу и Џем-султану? Очекује се да издвоје да су обојица „мешане крви”, изгнаници из своје средине, постају предмет игре туђих интереса; осећајни, окренути књизи и уметности. * Указује се на то да време и простор у роману нису омеђени – универзално значење. Отуда се расветљава алегоријско и симболичко значење *проклете авлије* – слика тоталитарног друштва; Карађоз представник власти тоталитарних државних система (искривљена перспектива гледања на правду и кривицу – догма о кривици свих људи; Карађозова „игра”); слика друштва у коме човек који није слободан, где му се одузима право на духовни живот (валијин страх од књига); слика опште угрожености човека, схватање живота као сталне несигурности (положај срачунат за мучење затвореника; скученост). * С ученицима се дискутује о прочитаном одељку из дидактичко-методичке апаратуре *Важно је да знамо* (*Читанка*, стр. 170−172). * С ученицима се осветљава мотив приче и причања – путем приче памте се људска сазнања и људске судбине, продужава се илузија живота и трајања, савлађује страх од тлачитеља и суровости постојања. У том контексту се тумачи опис заоставштине фра Петра – симболички наставак свакодневног живота – иза смрти сем речи (приче) не остаје ништа. | | |
| **Завршни део часа** | * Наставник објашњава евентуалне недоумице и с ученицима   Резимира научено. Ученици за домаћи задатак израђују пано/презентацију Појмовник А−Ш, који треба да садрже податке о животу и делу Иве Андрића. Ученици добијају појединачна задужења. Упућују се да погледају филм „Проклета авлија” на Јутјубу, на адреси:  <https://www.youtube.com/watch?v=CkbWVfswCII&ab_channel=RTSKulturno-umetničkiprogram-Zvaničnikanal>. | | |
| **Начини провере**  **остварености исхода** | • Излагања и активност ученика; панои и презентације ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |