|  |  |  |  |
| --- | --- | --- | --- |
| **Припрема за час 59.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | **Специјалне независне реченице** | | |
| **Тип часа** | Обрада | | |
| **Циљ часа** | Обнављање и утврђивање раније стечених и стицање нових знања о специјалним независним реченицама | | |
| **Очекивани исходи**  **на крају часа** | Ученик ће бити у стању да:   * обнови и прошири стечена знања о специјалним независним реченицама; * препозна особине специјалних независних реченица; * утврди специјалне независне реченице увежбавањем на примерима. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Специјална независна реченица, комуникативна функција, лексичко језгро | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник наглашава ученицима циљ часа. Подсећа их на то да су на претходним часовима истицали да је нужно да предикатска реченица има предикат. Ипак, сусрешће се са комуникативним реченицама без предиката – специјалним независним реченицама. | | |
| **Главни део часа** | * Наставник записује на табли пар примера.  1. Ауто! 2. Не пушити! 3. Лопов! 4. Лопове! 5. Напоље! 6. Ено таксија! 7. Лепе ли девојке! 8. (Идемо ли напоље?) Не. / Да.   Закључује се да, премда ове реченице немају предикат, својим садржајем преносе поруку прилагођену комуникативној ситуацији. Ученици анализирају какве комуникативне ситуације, односно комуникативне функције јесу у питању, и долазе до закључка да су то: упозорење (1, 3), заповест (5), забрана (2), показно обавештење (6), узвични коментар/квалификација (4, 7), потврдан/одричан одговор (8) и сл.  Анализира се лексичко језгро ових реченица, будући да оно није лични глаголски облик:  − именица (1, 3, 4),  − придев (7),  − прилог (5),  − речца (6, 8),  − нелични глаголски облик (2).  Тумаче се интерпункција и интонација. | | |
| **Завршни део часа** | * Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | • Активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |