|  |  |  |  |
| --- | --- | --- | --- |
| **Припрема за час 62.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | **Зависне реченице** | | |
| **Тип часа** | Вежбање | | |
| **Циљ часа** | Обнављање и утврђивање раније стечених знања о зависним предикатским реченицама; увежбавање на конкретним примерима | | |
| **Очекивани исходи**  **на крају часа** | Ученик ће бити у стању да:   * обнови и прошири стечена знања о зависним предикатским реченицама; * препозна главна обележја зависних предикатских реченица и разликује њихове врсте; * утврди зависне предикатске реченице увежбавањем на примерима. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Зависна предикатска реченица, синтаксичка функција, врста зависне предикатске реченице | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник наглашава циљ наставне јединице. С ученицима обнавља врсте зависних реченица које су утврђивали на претходном часу. | | |
| **Главни део часа** | * Ученици добијају наставни лист засићен примерима зависних реченица, и то су у питању цитати Душка Радовића. Добијају задатак да подвуку зависне предикатске реченице, одреде њихову врсту и синтаксичку функцију.   Ко је имао среће да се јутрос пробуди у Београду, може сматрати да је за данас довољно постигао у животу.  Мостови су пуни аутомобила. И једни и други мисле да је боље на другој страни. Кад утврде да није, вратиће се тамо одакле су пошли.  Нема живота на Месецу, нема на Марсу. Онолика Венера, па и на њој пустош. А на Вождовцу кукуриче петао, позно јесење цвеће отворило очи, пробуђена деца плачу, неко се негде закашљао... Кад бисте причали неком у васиони, не би вам веровао: на Вождовцу има живота, лепог, малог, скромног, али правог.  Оно што сте сањали био је сан.  Будите лепи и ведри као ово јутро. Издржите тако колико можете. Смрачите се, ако морате, тек кад се дан смрачи.  Будите логични: боље је да вам буде лепо него ружно.  Обећајте себи да се данас нећете нервирати, без обзира на то шта вам се догоди. Па тек ако вам се баш ништа не догоди, можете се због тога вечерас мало изнервирати.  Време је за слатко и воду који се још увек служе само у неразвијеним и заосталим деловима града.  Као и сваког јутра, прво су устали они који вас греју, па они који вас возе, па они који вас хране... и тек пошто је све било спремно, замољени сте да устанете и ви.  Не знам како вас греју овог јутра, али треба разумети и те људе из топлана: кад помисле кога све треба да греју, не ради им се.  Они који немају ни школе ни квалификација први се ујутру буде и журе да заузму какве-такве положаје.  Канцеларије се полако пуне. Отварају се фиоке и роло-ормани, подмазују зумбе, поправљају гајтани од решоа. Кад проради она љута администрација, имаће привреда да се пуши.  Чувајте се на пешачким прелазима. Има возача којима је дојадио живот, само још не знају чији.  Ако још нисте отплатили кола, мислите мало и на ваше јадне жиранте. Немојте их доводити у неприлику да не знају да ли да више жале вас или себе.  Волите се кад нисте заједно. То је права љубав. Ко уме да се воли само кад је заједно, тај не прави питање с ким је.  Тако је мало љубави међу људима. Ко уме да воли, не би требало ништа друго да ради.  Ко први девојци, његова девојка. Ко последњи девојци, његова жена.  Све вам у браку и кући шкрипи али бисте могли да подмажете бар врата. Кад чујемо та врата, имамо утисак да се ради о браку страве и ужаса.  Жена треба да је жена нон-стоп. Јер се никад не зна кад мужеви могу постати мушкарци.  Волимо децу и кад су крива, јер ће их живот кажњавати и кад нису.  Чим очеви почну да причају како је било, деца знају како ће бити.  Два дана нећете радити и могли бисте натенане да васпитавате своју децу. Има родитеља који то раде само кад су у гостима или кад имају госте.  Лакше бисмо васпитавали децу када би она имала само уши, а не и очи. Не васпитавајте децу ако не умете. Боље је бити неваспитан него лоше васпитан. Ко воли своје дете не може имати срца да га и васпитава. Туците своју децу чим приметите да почињу да личе на вас. Ако већ тучете децу, туците их без разлога, јер су сви други разлози глупљи. Једно упозорење родитељима: Ако ви будете тукли своју децу, она це тући ваше унуке.  После синоћних родитељских састанака поново се поставило питање: да ли је васпитање умни или мануелни рад? Нема јединственог одговора. Нека свако васпитава оним чиме располаже.  Данас ће се професори искидати од смеха. Нико не уме бити духовит као ђак који не зна.  Насмешите се, са много доброте и мало, мало горчине. Опростите животу и свету што нису савршени.  Пре него што поправите свет, поправите чесму у свом стану. Свет би био много срећнији и лепши кад би свако само поправио чесму или макар зубе.  Срамота је чиме све људи могу бити незадовољни.  Пре него што кренете да тражите срећу, проверите − можда сте већ срећни. Срећа је мала, обична и неупадљива и многи не умеју да је виде.  Да смо били срећни, схватићемо тек кад нам се догоди каква несрећа.  Вредност и важност здравља открићемо тек кад се разболимо.  Није тешко бити толико несрећан да би човек почео да пије. Људе треба одвикавати од несреће, а не од алкохола. Несрећа је већи порок.  Шта ли раде они наши у Зоолошком врту? Можда мисле како смо ми успели у животу, а како су они остали тамо где су и били.  Живот пролази, а ми не знамо шта бисмо са њим. Мрзи нас или не умемо да живимо. Најрадије бисмо га уступили неком другом и уживали гледајући како је леп наш живот кад га други живе.  Неки људи не траже ништа друго од нас сем да их слушамо. Или бар да будемо са њима док причају своје тужне исповести.  Ево вам домаћег задатка: одаберите једно дрво и свакодневно пратите шта се са њим и на њему догађа. Биће новости, цветаће и цвркутати сваког дана. Дружите се са дрветом. Дрво је верно, чекаће вас.  Ако не стигнете данас, дођите сутра, оно ће бити ту. Ако му поверите неку тајну, за то нико неће знати сем вас двоје. Неко убого шибље, права биљна сиротиња, што дивље расте тамо где нико други неће, окитило се жутим цветом. Сложило се жуто и зелено, а нема ко да му се радује. | | |
| **Завршни део часа** | * Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | • Активност ученика   * Наставни листови | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |