|  |  |  |  |
| --- | --- | --- | --- |
| **Припрема за час 32.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Албер Ками, „Мит о Сизифу” | | |
| **Тип часа** | Обрада | | |
| **Циљ часа** | Интерпретација есеја „Мит о Сизифу” као есејистичко-филозофског предлошка роману *Странац* | | |
| **Очекивани исходи**  **на крају часа** | Ученик ће бити у стању да:   * критички чита „Мит о Сизифу”; * успостави везе између античког мита и филозофије егзистенцијализма, као и Мерсоовог лика и лика митског Сизифа; * препозна елементе филозофије егзистенцијализма и филозофије апсурда. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Читанка, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, филозофија | | |
| **Кључни појмови** | Албер Ками, „Мит о Сизифу”, филозофија егзистенцијализма, Сизиф | | |
| **Литература** | Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. С ученицима се обнавља знање о античком јунаку Сизифу, његовом преступу према боговима и казни. Такође се тумачи фразеологизам *Сизифов посао* као *узалудан, бесмислен посао*. | | |
| **Главни део часа** | * Ученицима се након читања задаје да писменим путем одговоре на следећа питања, на која ће одговоре наћи у тексту есеја датом у *Читанци.*   − По чему је Сизиф апсурдни јунак?  − Шта његову судбину чини трагичном?  − Зашто Сизифа треба замислити срећног?   * С ученицима се води дебата о цитату из есеја: „Срећа и апсурд су два сина исте мајке земље. Они су нераздвојиви”. | | |
| **Завршни део часа** | * Сумирају се резултати и ваљаност закључака дебате. С ученицима се анализира одељак из дидактичко-методичке апаратуре Важно је да знамо (*Читанка,* стр. 91). Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | * Излагања и активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |