|  |  |  |  |
| --- | --- | --- | --- |
| **Припрема за час 63.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | **Зависне, независне реченице, напоредне конструкције** | | |
| **Тип часа** | Вежбање | | |
| **Циљ часа** | Обнављање и утврђивање раније стечених знања о зависним и независним предикатским реченицама, напоредним конструкцијама; увежбавање на конкретним примерима | | |
| **Очекивани исходи**  **на крају часа** | Ученик ће бити у стању да:   * обнови и прошири стечена знања о зависним и независним предикатским реченицама, као и о напоредним конструкцијама; * препозна главна обележја зависних и независних предикатских реченица и разликује њихове врсте; * утврди зависне, независне предикатске реченице и напоредне конструкције увежбавањем на конкретним примерима. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Зависна предикатска реченица, независна предикатска реченица, синтаксичка функција, напоредна конструкција. | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник наглашава циљ наставне јединице. С ученицима обнавља обележја зависних и независних реченица. | | |
| **Главни део часа** | * Ученици добијају наставне листове са задацима које треба да решавају у пару.  1. **Сложене реченице подели усправном цртом на просте.** 2. Подвуци зависне предикатске реченице, одреди њихову врсту и синтаксичку функцију. 3. Заокружи синтаксичке јединице које ступају у напоредне односе и **одреди врсту напоредног односа међу њима.**   а) Треба ли да вам кажем да је то путовање у Трст и та киша пред хотелом Adriatico, док је стајао под стрехом, без кишобрана, изгубљен као какав стари покисли пас (док је моја мајка на Понте Росу претурала по ципелама), да је, дакле, свему томе у Књизи мртвих дато место које та епизода заслужује? Једино што га је на неки начин тешило у вези с тим несрећним тршћанским излетом, била је куповина цветног семена које је нашао изложено пред неком радњом. (Срећом, на кесицама су били исликани цветови а цена истакнута, тако да није морао да се натеже са продавачицом.) Јер у то време Ђ. М. се већ увелико „бави гајењем украсног цвећа”, како то пише у Енциклопедији. (Следи инвентар цветова у саксијама и лонцима на дворишној и уличној тераси.)  б) Замишљен, стао је насред собе. Мучна, мрачна мисао рађала се у њему – мисао да је полудео и да тог тренутка није у стању ни да размисли ни да себе заштити, да, можда, уопште не треба да ради оно што сад чини.  в) То што сам се осећао старијим и много искуснијим од већине студената, није ме, међутим, испуњавало сигурношћу, већ, напротив, нелагодом, јер се нисам умео понашати као они, обесно и лакомислено.  г) Онда се измакло, то је бакалин био преда мном и пиљио у мене и питао шта је госпођи, питао љубазно, иако ми није био пријатељ, свакако није био, само је знао нешто о чему ја нисам имала ни појма, нешто важно. | | |
| **Завршни део часа** | * Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | • Активност ученика   * Наставни листови | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |