|  |  |  |  |
| --- | --- | --- | --- |
| **Припрема за час 20.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | Падежи и предлошко-падежне конструкције | | |
| **Тип часа** | Вежбање | | |
| **Циљ часа** | Обнављање, увежбавање и утврђивање раније стечених знања о падежима и предлошко-падежним конструкцијама | | |
| **Очекивани исходи**  **на крају часа** | Ученик ће бити у стању да:   * обнови, прошири и утврди знања о падежима и предлошко-   -падежним констукцијама на конкретним примерима;   * разликује именичку, придевску и прилошку употребну вредност именичких јединица. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални, групни | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Падеж, предлошко-падежна конструкција, служба речи, значење речи | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа. Обнавља с ученицима знања о падежном систему у српском језику | | |
| **Главни део часа** | * Ученицима се додељује наставни лист са захтевом да у следећем одломку из романа *Дервиш и смрт* Меше Селимовића одреде падеж, службу и значење наглашених именичких јединица, односно предлошко-падежних конструкција:   „Почињем ову **своју причу**, низашто, без користи за **себе** и за друге, **из** **потребе** која је јача од користи и разума, да остане запис мој **о мени**, записана мука **разговора** **са собом**, **с далеком надом** да ће се наћи **неко рјешење** кад буде **рачун** сведен, ако буде, кад оставим траг **мастила** на овој хартији што чека као изазов. Не знам шта ће бити забиљежено, али ће у кукама **слова** остати нешто **од онога** што је бивало **у мени**, па се више неће губити **у ковитлацима магле**, као да није ни било, или да не знам шта је било. Тако ћу моћи да видим **себе** какав постајем, то **чудо** које не познајем, а чини ми се да је **чудо** што увијек нисам био оно што сам сад. Свјестан сам да пишем заплетено, рука **ми** дрхти због отплитања што ми предстоји, **због суђења** које отпочињем, а све сам ја **на том суђењу**, и **судија** и свједок и тужени. Све ћу бити поштено колико могу, колико ико може, јер почињем да сумњам да су **искреност** и поштење исто, искреност је увјереност да говоримо **истин**у (а ко у то може бити увјерен?), а **поштења** има много, и не слажу се међу **собом**.”  − Задаци се читају и коментришу | | |
| **Завршни део часа** | * Наставник објашњава евентуалне недоумице и с ученицима   резимира научено. | | |
| **Начини провере**  **остварености исхода** | • Наставни листови | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |