|  |  |  |  |
| --- | --- | --- | --- |
| **Припрема за час 55−56.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | **Напоредне конструкције** | | |
| **Тип часа** | Обрада | | |
| **Циљ часа** | Проширивање, обнављање и утврђивање раније стечених знања о напоредним конструкцијама; увежбавање на конкретним примерима | | |
| **Очекивани исходи**  **на крају часа** | Ученик ће бити у стању да:   * обнови и прошири стечена знања о главним типовима напоредних конструкција и напоредним односима у којима оне могу стајати: саставном, раставном, супротном, закључном, искључном и градационом; * препозна особине и врсте напоредних конструкција на конкретним примерима; * утврди напоредне конструкције увежбавањем на примерима. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални, групни | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Напоредна конструкција, напоредни однос, синтакса | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа, сугеришући ученицима да су   са појмом *напоредне конструкције* сусрели у основној школи. Поставља им питање које врсте напоредних односа постоје. Очекује се да ученици наведу следеће: саставни, раставни, супротни, искључни, закључни и градациони.Очекивано је да се, навођењем примера, дође до закључка да су напоредни односи могући између речи, синтагми и реченица. | | |
| **Главни део часа** | * Ученици се деле у шест група, и то је свака група   именована према једној врсти напоредног односа(*Саставни однос, Раставни однос, Супротни однос, Искључни однос*и *Закључни однос* и *Градациони однос*). Свака група треба да одговори на следеће захтеве: формулисати дефиницију напоредног односа који им је задат, као и његова главна обележја (употреба везника/везничког споја; запете); дати примере за одговарајући напоредни однос између речи, синтагми и реченица, и то онолико примера колико група има чланова, како би се обезбедило учешће сваког појединачног члана. За рад ученици имају 10 до 15 минута, након чега се представљају резултати групног рада, систематизују се и бележе на табли. | | |
| **Завршни део часа** | * Наставник објашњава евентуалне недоумице и с ученицима   резимира научено. | | |
| **Начини провере**  **остварености исхода** | • Активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |