|  |  |  |  |
| --- | --- | --- | --- |
| **Припрема за час 41−42.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Итало Калвино, *Ако једне зимске ноћи неки путник* (изборни садржај) | | |
| **Тип часа** | Обрада | | |
| **Циљ часа** | Интерпретација романа *Ако једне зимске ноћи неки путник* И. Калвина | | |
| **Очекивани исходи**  **на крају часа** | Ученик ће бити у стању да:   * стекне увид у поетику И. Калвина; * да разуме начин на који И. Калвино демистификује настанак књижевног дела; * да појми како читалац својим читалачким компетенцијама гради смисао књижевног дела. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Роман: И. Калвино, *Ако једне зимске ноћи неки путник*; Читанка, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | И. Калвино, *Ако једне зимске ноћи неки путник*, читање, постмодернизам, структурализам, хипертекст | | |
| **Литература** | Роман: И. Калвино, *Ако једне зимске ноћи неки путник*; Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Истиче биографске чињенице о   животу и делу И. Калвина (*Читанка,* стр. 133−134). С ученицима се води разговор о значају читања и улози коју читање има у људској егзистенцији као увод у обраду романа с истом тематиком. Дискутује се о изазовима с којима су данас суочени (штампана) књига и традиционални начин читања у конкуренцији с медијима и друштвеним мрежама. Ученици читају о књижевном појму *читање* и односу читаоца и читања *(Читанка*, стр. 139). | | |
| **Главни део часа** | * Интерпретација се одвија путем следећих питања:   − Ко су главни ликови у роману? На које све начине Читалац и Читатељка креативно учествују у текстовима које читају? Аргументујте примерима из текста. Ко још утиче на стварање, доступност и прецепцију књижевног дела? Какве су улоге уредника, преводиоца, књиговесца, фалсификатора, власти, цензора, књижара?  − Људмила воли да чита. Пронађите места у тексту на основу којих можете закључити како чин читања разумева Људмила, а како професор.  − Издвојте делове романа у којима се књижевност доводи у везу с идеологијом и политиком, с појавом територијалних претензија, национализма, шовинизма, као и с појавом да страни народ присвоји књижевно дело и језик који му не припадају и с негирањем вредности културе другог народа. Ко је и због чега био на губитку оваквим поступањем?  − Каква су значења сугерисана с два простора у којима започиње и завршава се радња романа, ликовима који се налазе у њима и бројношћу тих ликова? Зашто се читање почетка приче повезује с простором испред излога књижаре и с појединцем, а завршетак приче с простором читаонице и с мноштвом људи које анализира, дискутује, тумачи?  − Обратите пажњу на перспективе приповедања у роману и с којом функцијом. Ко прича причу о Читаоцу и Читатељки, а у ком се лицу приповеда десет романа које Читалац и Читатељка започињу да читају??  − Колико различитих жанрова у делу уочавате?  − На који се начин излажу садржаји десет различитих романа за чијим крајевима трагају Читалац и Читатељка? Шта се постиже тиме што се приче прекидају на врхунцу занимљивости?  − Подсетите се појмова из теорије књижевности: *лајтмотив*, *цитатност*, *интертекстуалност*, *прототекст*, *подтекст*, *метатекст*, *метафикција*. Пронађите примере примене ових поступака у тексту романа.  − Пронађите у роману места на којима се експлицитно спомињу позната дела светске књижевности и наведите која су. Која је функција њиховог навођења? | | |
| **Завршни део часа** | * Наставник објашњава евентуалне недоумице и с ученицима резимира научено. С обзиром на то да дело илуструје постмодернистичку идеју о отвореном крају и смислу дела које читалац може да надогради, ученици за задатак добијају да осмисле крај романа. | | |
| **Начини провере**  **остварености исхода** | * Излагања, активност и задаци ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |