|  |  |  |  |
| --- | --- | --- | --- |
| **Припрема за час 76−77.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језичка култура | | |
| **Наставна јединица** | **Интерпункција** | | |
| **Тип часа** | Обнављање, вежбање | | |
| **Циљ часа** | Проширивање, обнављање, утврђивање раније стечених знања о интерпункцији | | |
| **Очекивани исходи**  **на крају часа** | Ученик ће бити у стању да:   * обнови, прошири и утврди знања о интерпункцији. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални, групни | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Интерпункција, тачка, запета, црта, цртица, тачка са запетом, двотачка, наводници, упитник, узвичник | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа. С ученицима разговара о   томе колико обраћају пажњу на интерпункцију: током писања школских задатака, СМС порука, комуникације која се одвија путем друштвених мрежа итд. Исказују најчешће недоумице приликом употребе интерпункцијских знакова. | | |
| **Главни део часа** | * Наставник сугерише ученицима да ће обновити знања о   следећим интерпункцијским знаковима: тачка (.), запета (,), црта ( ̶ ), цртица (-), тачка са запетом (;), двотачка (:), наводници („”), упитник (?), узвичник (!). Деле се у групе. Свакој групи се додели да обради по један интерпункцијски знак, те да ученици напишу на листу папира у којим случајевима се дати интерпункцијски знак употребљава и примере употребе. Ученици записују своје одговоре. На наставников знак листови се ротирају до следеће групе. Ученици читају шта су њихови претходници записали и дописују своје идеје. Ротација се одвија све док свака група не добије лист с питањем о интерпункцијском знаку који јој је био додељен. Свака група свој одговор пише другом бојом (исто се може учинити и унутар групе, чиме би се обезбедило учешће сваког појединачног члана).  Наставник прати ток часа и по потреби даје додатне информације, објашњава нејасноће. Очекивани су следећи одговори ученика:  **Тачка** се пише:   * на крају реченице, уз напомену да при куцању текстова,   после тачке или неког другог интерпункцијског знака увек иде размак: *Прочитали смо лектиру јуче. Свидела нам се*.   * код скраћивања речи:*г. (година), нпр. и сл.* * уз редни број: *Освојила је 3. место*;   сугерише се да се тачка не пише:   * иза римских бројева: *6. II 2024.* * ако неки интерпункцијски знак следи после редних бројева: *Лекција је на 18, 19. и 20. страни*; * код скраћеница које су састављене од првог и последњег слова: *др* (доктор).   **Запета** се пише:   * при набрајању: *Купићемо со, бибер, шећер*; * при одвајању уметнутих, комуникативно редундантних, делова реченице:*Она ће, наравно, прочитати лектиру*; * при одвајању облика у вокативу: *Прочитај, Марија, лектиру*; * при одвајању апозиције: *Иво Андрић, добитник Нобелове награде, аутор је романа „На Дрини ћуприја”;* * у асиндетским реченицама: *Марија је дошла, Јована је отишла;* * у реченицама повезаним супротним напоредним односом: *Марија је дошла, а Јована је отишла;* * испред последичне реченице са обележјем *тако да*: *Марија је вредно учила целе године, тако да је положила пријемни испит;* * када је зависна реченица у инверзији: *Кад дођете, јавите се*.   **Црта** се пише:   * при изразитијем наглашавању или одвајању:И го је и бос, и опет му ништа — зима му не шкоди, колико год била хладна; * уместо наводника у управном говору: Ја сам му рекла: — Волим те.   **Цртица** се пише:   * између делова полусложеница:*шумадијско-војвођански, ремек-* * *-дело.*   **Тачка са запетом** пише се:   * између независних реченица између којих би могла стајати и тачка, али су међу собом тешње повезане: Они су у ноћи ослушкивали ток ћудљиве Неретве која једе земљу и подрива стене; бдели, да би видели да ли бди стража на бедему; и стрепели од завере, мита и варке, од људског лукавства.   **Двотачка** се пише:   * иза набрајања: *Јавићу: Марији, Ивани, Јелени.*   **Наводници** се пишу:   * при цитирању, * за обележавање наслова дела: *Иво Андрић је написао роман**„На Дрини ћуприја”,* * за обележавање званичних именаустанова: Наћи ћемо се испред „Народног позоришта”.   Ученицима се скреће пажња на разлику у куцању наводника на енглеској и српској тастатури, као и на могућности куцања текста у курзиву (Italic), уместо куцања наводника.  **Упитник** се пише:   * иза упитне реченице: *Да ли пада киша?* * *иза* обавештајне реченице са упитном интонацијом: *Пада киша?*   **Узвичник** се пише:   * у реченицама које се изговарају повишеном интонацијом услед афективних стања: *Упомоћ*! * У узвичним реченицама: *Ала пада киша*! * у жељним реченицама: *Живели*! * у обавештајним реченицама којима се изражава неочекиваност, необичност: *Данас ми је рођендан*! | | |
| **Завршни део часа** | * Резултати се заједнички анализирају, допуњују и систематизују | | |
| **Начини провере**  **остварености исхода** | • Активност ученика   * Урађени задаци | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |