|  |  |  |  |
| --- | --- | --- | --- |
| **Припрема за час 106−109.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Добрица Ћосић, *Корени* | | |
| **Тип часа** | Oбрада | | |
| **Циљ часа** | Интерпретација романа *Корени* Д. Ћосића | | |
| **Очекивани исходи**  **на крају часа** | Ученик ће бити у стању да:   * стекне увид у поетику Д. Ћосића; * овлада теоријским појмом *породични роман;* * разуме метафоричко и симболичко значење наслова; * одреди карактеризацију главних ликова; * тумачи функцију унутрашњег монолога. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Роман: Добрица Ћосић, *Корени*; Читанка, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Добрица Ћосић, *Корени*, породични роман, унутрашњи монолог | | |
| **Литература** | Роман: Добрица Ћосић, *Корени*; Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Истичу се биографске чињенице о   животу и делу Добрице Ћосића (в. дидактичко-методичку апаратуру у Читанци 174−175). *Корени* (1954) су први роман из Ћосићеве саге о породици Катић (*Време смрти, Време зла, Време власти).* Ученици се мотивишу на разговор о прочитаном делу питањем: Да ли човеково порекло одређује његову судбину? Након дискусије с ученицима се води разговор о доживљајима и утисцима о прочитаном роману. | | |
| **Главни део часа** | * Одређује се композиција дела (четири главе омеђене прологом и   епилогом, уоквирене приповедањем полумитске личности Николе); дело локализује: радња романа смештена је у радикалску Србију 90-их година 19. в.; обухвата три епохе и три генерације:  − I: Карађорђева устаничка Србија, представници Ката, Василије, Лука Дошљак;  − II: време социјалног раслојавања села и политичких борби, представници Аћим Катић, Стеван Чађевић, проф. Андра и старац Никола;  − III: почетак 20. века: Ђорђе, Вукашин, Симка, Тола Дачић.   * Врши се карактеризација главних ликова: Аћим − вођа   радикала у Прерову, борац против режима Милана Обреновића; лик породичног деспота: одликује га комплекс инфериорности због порекла (питање идентитета), што условљава потребу за самопотврђивањем; фалсификује своје порекло, на крају доживљава пораз: одбацује своју крв, унуке сина политичког неистомишљеника, а прихвата за настављача лозе сина свог слуге (као што је био случај и са њим самим); карактеришу га жудња за влашћу и мушким наследником као залог сопственог трајања. (Парадоксално се пак коренима породице испостављају жене − Симка, Ката.); Ђорђе – жртва патријархалних односа, аполитичан и инфериоран; комплексе (импотенција, очево фаворизовање Вукашина у односу на њега, физичка слабост), надомешћује материјалним стицањем; Вукашин − оличење европеизације Србије, либерал. С ученицима се проблематизује Аћимов однос према двојици синова, као и однос међу двојицом браће.   * Ученици се деле у групе, а дело тумачи према подстицајним   питањима из *Читанке* (стр. 179−180).   * Осветљава се метафоричко и симболичко значење романа:   *Корени* су прича о трагању за српским моралним и духовним коренима, али и прича о сасецању корена: Вукашин обећава да ће његова деца носити презиме Лукић, по Луки Дошљаку, Син изневерава оца али унук осуђује тај чин и афирмише деду иако и сам поништава свог оца. Свако хоће да буде стабло а да заборави на корене. Корени су стога прича о настојању да се не буде оно што јесте и да се траје по сваку цену.   * Дају се примери унутрашњих монолога, односно доживљеног   говора и осветљава њихова функција у делу: дочаравање унутарњих стања јунака. О појму доживљени говор ученици се обавештавају из *Читанке* (стр. 181). | | |
| **Завршни део часа** | * Наставник објашњава евентуалне недоумице и с ученицима   резимира научено. Ученици добијају задатак да напишу есеј на тему *Корени незадовољства јунака у „Коренима”*. | | |
| **Начини провере**  **остварености исхода** | • Излагања и активност ученика; домаћи задаци | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |