|  |  |  |  |
| --- | --- | --- | --- |
| **Припрема за час 60−61.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | **Зависне реченице** | | |
| **Тип часа** | Обрада | | |
| **Циљ часа** | Проширивање, обнављање и утврђивање раније стечених знања о зависним предикатским реченицама | | |
| **Очекивани исходи**  **на крају часа** | Ученик ће бити у стању да:   * обнови и прошири стечена знања о зависним предикатским реченицама; * препозна главна обележја зависних предикатских реченица и разликује њихове врсте; * утврди зависне предикатске реченице увежбавањем на примерима. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални, групни | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Зависна предикатска реченица, субординатор, синтаксичка функција, синтакса | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа. На табли потом бележи неколико комуникативних реченица, са захтевима да ученици одреде број предикатских реченица и разврстају их на зависне и неависне. Након што утврде да зависне реченице не могу *да стоје* самостално,ученици наводе које све врсте зависних реченица постоје а којих се присећају из основне школе. | | |
| **Главни део часа** | |  |  |  |  | | --- | --- | --- | --- | | **ЗАВИСНA РЕЧЕНИЦА** | **СИНТАКСИЧКО ОБЕЛЕЖЈЕ** | **СИНТАКСИЧКА**  **ФУНКЦИЈА** | **ПРИМЕР** | | **1. ИЗРИЧНA** | да, како, да ли, ко, шта, где, кад | (прави) објекат | Рекао ми је да ме воли | | **2. ОДНОСНA** | ко,  што, који, чији,  какав, где | субјекат  атрибут | Ко рано рани, две среће граби.  То је филм који смо заједно гледали. | | **3. МЕСНA** | где, куда, одакле | прилошка одредба за место | Била је тамо где смо се први пут срели. | | **4. ВРЕМЕНСКA** | кад, док, чим, пошто, пре него што | прилошка одредба за време | Кад дођем кући, позваћу те. | | **5. УЗРОЧНA** | јер, пошто, зато што, што, будући да | прилошка одредба за узрок | Добро сам урадила тест јер сам учила. | | **6. УСЛОВНA** | ако, кад, да, уколико | прилошка одредба за услов | Ако будеш учио, имаћеш добре оцене. | | **7. ДОПУСНA** | иако, мада, премда | допусна одредба | Мада сам учила, нисам добро урадила тест. | | **8. НАМЕРНA** | да, како, ли | прилошка одредба за циљ | Пошла сам раније како бих стигла на време. | | **9. ПОРЕДБЕНA** | као што, као да, како, колико  него што, него да | поредбена одредба  поредбена допуна | Он је брз као што сам ја.  Он је бржи него што сам ја. | | **10. ПОСЛЕДИЧНA** | да | последична допуна | Певала је толико лепо да смо сви уживали. |   Ученици се деле у 10 група, колико има зависних реченица, са задатком да на основу дате табеле напишу дефиницију реченице која им је додељена. Дефиниција треба да садржи главна обележја ових реченица (субординатори, глаголски облици, интерпункција), садржај који се њима исказује и њихове функције, као и да наведу примере њихове употребе. За рад ученици имају на располагању 20 минута. Потом представљају резултате рада.  Затим наставник ученицима поставља проблемско питање *Које врсте зависних реченица имају исте везнике?* Ученици на основу табеле издвајају следеће везнике и уз наставникову помоћ допуњују своје одговоре.  *Да*: изричне, намерне, условне, последичне;  *како*: изричне, намерне, узрочне, поредбене;  *кад*: изричне, односне, временске, условне;  *што*: односне, узрочне;  *пошто*: временске, узрочне;  *Где, куда, одакле*: односне, месне;  *ко, шта, који, чији*: изричне, односне.  Дају се примери употребе. Долази се до закључка да се у датим случајевима реченице разликују по функцији и садржају који се њима изриче. | | |
| **Завршни део часа** | * Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | • Активност ученика   * Презентације ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |