|  |  |  |  |
| --- | --- | --- | --- |
| **Припрема за час 104−105.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Бранко Ћопић, *Башта сљезове боје* | | |
| **Тип часа** | Oбрада | | |
| **Циљ часа** | Интерпретација збирке приповедака *Башта сљезове боје* Б. Ћопића | | |
| **Очекивани исходи**  **на крају часа** | Ученик ће бити у стању да:   * стекне увид у поетику Б. Ћопића; * да уочи контраст у тематици два наративна циклуса; * тумачи универзалност и тематско-идејни слој збирке. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Књига: Бранко Ћопић, *Башта сљезове боје*; Читанка, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, историја | | |
| **Кључни појмови** | Бранко Ћопић, *Башта сљезове боје, детињство, Народноослободилачка борба* | | |
| **Литература** | Књига: Бранко Ћопић, *Башта сљезове боје*; Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Истиче биографске чињенице о   животу и делу Бранка Ћопића (в. у *Читанци,* на стр. 191−192), такође и део из дидактичко-методичке апаратуре *За радознале и креативне* (Читанка, стр. 189). Чита се Посвета (као и подаци о Зији Диздаревићу коме је Посвета упућена в. у *Читанци*, стр. 191−192), наглашава се симболика „црних коња и црних коњаника” спрам оживљеног света људи „голубијег срца” из детињства . И у том контексту истиче се да се збирка састоји из два наративна циклуса, Јутра плавог сљеза (13 приповедака) и Дани црвеног сљеза (21 приповетка), као и контраст у вези с њиховом тематиком. С ученицима се води разговор о доживљајима и утисцима о прочитаној збирци. | | |
| **Главни део часа** | * С ученицима се интерпретација одвија према подстицајним задацима из *Читанке* (стр. 197−198). Везивна нит приповедака је *дјед Раде*, чији се лик анализира кроз његов однос према кући, Баји, гостима итд. | | |
| **Завршни део часа** | * Наставник објашњава евентуалне недоумице и с ученицима резимира научено. Ученицима се за домаћи задатак задаје да ураде један задатак по сопственом избору од предлога понуђених у делу дидактичко-методичке апаратуре *За радознале и креативне* (*Читанка,* стр. 200). | | |
| **Начини провере**  **остварености исхода** | * Излагања и активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |