|  |  |  |  |
| --- | --- | --- | --- |
| **Припрема за час 88.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | Значења личних глаголских облика | | |
| **Тип часа** | Провера | | |
| **Циљ часа** | Утврђивање ученичких знања у вези са значењима личних глаголских облика | | |
| **Очекивани исходи**  **на крају часа** | Ученик ће бити у стању да:   * разликује значења личних глаголских облика и правилно их употребљава у датом контексту. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални, групни | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Лични глаголски облик, временско значење, апсолутно значење, релативно значење, модално значење | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа. Упознаје ученике са временском динамиком и захтевом израде теста. | | |
| **Главни део часа** | * Ученици добијају наставни лист са одломком (*Корени,* Д. Ћосић) у коме је потребно да издвоје глаголске облике, одреде о ком глаголском облику је реч и каквом значењу (апсолутно, релативно, модално).   И слуге спавају, и слуге су ноћас мирно спавале! Једва је подигао очи, пријало му је кад се наслонио на коњске слабине; дуго стоји тако, неиздрживо му је топло и коње изводи, прснуће му мозак, толико му руке зебу да једва штрањге намиче, једва протиње дизгине, само да оде одавде, да је не би убио... „Одмах да се изгубиш из моје куће! Одмах, убићу те!” „Биће ти кућа још више пуста, Ђорђе.” Само је то рекла сањива Милунка. „Напоље! Марш напоље!” Трза дизгине, Мијат трчи да отвори капију, коњи се стресају од зиме, желе у касу да се загреју, санке зашкрипаше. „Симка да ме не чека у кући!” викнуо је, шибнуо коње, и они су галопом пројурили кроз Прерово и узбрдицом више села пошли ходом. Куд ћу сада? Кући... нећу! Бичем запрска по хладној белини јутра. У Грабовици, пред механом, нагло је зауставио коње. Хтео је да сиђе, али се сетио ноћи кад се враћао с пута, с рабаџијама и Толом, сетио се бачених ђинђува, острагуше на коленима, страха од хајдука у Јасичкој планини, па оног плача у механи, у соби за трговце. Тада је ово и почело... Осрамоћен пред самим собом, потерао је коње даље, да побегне од себе, да у јурњави по мразу растури јад и мамурлук непроспаване ноћи, да му ветрови разбистре ум и поново врате чеону кост на оголелу скраму мозга, по којој палацају посечени живци у такту коњског каса. | | |
| **Завршни део часа** | * Наставник узима радове ученика и упознаје их с критеријумом оцењивања. | | |
| **Начини провере**  **остварености исхода** | • Наставни листови | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |