|  |  |  |  |
| --- | --- | --- | --- |
| **Припрема за час 102−103.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | **Конгруенција** | | |
| **Тип часа** | Обрада | | |
| **Циљ часа** | Проширивање, обнављање и утврђивање раније стечених знања о конгруенцији | | |
| **Очекивани исходи**  **на крају часа** | Ученик ће бити у стању да:   * обнови и прошири стечена знања о конгруенцији; * обнови и прошири стечена знања о семантичкој и граматичкој конгруенцији; * препозна семантичку и граматичку конгруенцију на примерима и у тексту; * примењује правила семантичке и граматичке конгруенције. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Конгруенција, контролор конгруенције, конгруентна реч, конгруентна категорија, граматичка конгруенција, семантичка конгруенција, природни род, граматички род, реални број, природни број | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа. С ученицима се долази до закључка да је *конгруенција* слагање речи, тј. подударање у роду, броју и падежу. Наставник објашњава да *придевске речи* (придеви, придевске заменице, редни бројеви, променљиви бројеви, бројни придеви) и *глаголи* (глаголски придеви) свој садржај приписују *именичким појмовима*, па се слажу са *именичким јединицама* у *конгруентним граматичким категоријама*. | | |
| **Главни део часа** | Наставник предочава следеће: за придев се каже да је конгруентна реч, а за именицу да је контролор конгруенције. Конгруентне категорије придевских речи су: род, број и падеж, а конгруентне категорије глагола су: лице, број и род. Ученици одређују у којим конгруентним категоријама долази до слагања. Закључује се да се именичка јединица и придевска реч слажу у роду, броју и падежу, а именичка јединица и глагол у роду, броју и лицу. Ученицима се указује на то да придевска реч при конгруирању са именицом може имати различите синтаксичке функције: атрибут, именски део предиката, допунски предикатив или апозитив. Ученици наводе сопствене примере. Скреће се пажња на то да када је у функцији допунског предикатива, придев конгруира само у роду и броју, будући да падеж може бити номинатив, инструментал или акузатив: Делује ми *занимљива/занимљивом*; Њега су прогласили *председником одељењске заједнице/за председника одељењске заједнице*. Ученицима се потом указује на то да конгруенција може бити граматичка и семантичка. Наиме, граматичка конгруенција је слагање именице са граматичким родом, док је семантичка конгруенција слагање именице са природним родом. Именице се према граматичком роду, који се одређује на основу њихове промене (типа деклинације), деле на именице мушког, женског и средњег рода. Притом, особе мушког пола означавају се именицама мушког, а особе женског пола именицама женског граматичког рода. Млада бића (*дете*, *маче*, *јаре*) означавају се именицама средњег граматичког рода јер немају уочљиво развијене одлике мушког/женског пола.  Такође, у неким случајевима долази до неслагања између граматичког и природног рода. Оне означавају особе мушког пола (*комшија*, *старешина*, *тата*, *војсковођа* итд.), али су именице граматичког женског рода.   – Онај комшија је стигао. (једнина, семантичка конгруенција – мушки род)  – Оне комшије су стигле. (множина, граматичка конгруенција – женски род)  – Они комшије су стигли. (множина, семантичка конгруенција – мушки род)  Код именица које означавају особе и мушког и женског пола (*муштерија*, *пијаница*, *скитница*, *кукавица, луталица* и сл.) конгруенција и у једнини и у множини може бити и граматичка и семантичка, нпр.:  – Она муштерија је стигла. (једнина, граматичка конгруенција – женски род),  – Онај муштерија је стигао. (једнина, семантичка конгруенција – мушки род),  – Оне муштерије су стигле. (множина, граматичка конгруенција – женски род),  – Они муштерије су стигли. (множина, семантичка конгруенција – мушки род). Ученици потом наводе сопствене примере, у складу са захтевима наставника (вариријације у вези са бројем, родом итд.). | | |
| **Завршни део часа** | * Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | • Активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |