|  |  |  |  |
| --- | --- | --- | --- |
| **Припрема за час 52.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | Функционални стилови | | |
| **Тип часа** | Утврђивање | | |
| **Циљ часа** | Утврђивање и примена знања о функционалним стиловима | | |
| **Очекивани исходи**  **на крају часа** | Ученик ће бити у стању да:   * утврди знања о функционалним стиловима увежбавањем на конкретним текстовима. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални, групни | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Функционални стилови, научни стил, административни стил, разговорни стил, књижевноуметнички стил, новинарски стил | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа. Подсећа ученике да су на претходним часовима обнављали научни и књижевноуметнички стил а да ће на овом обновити одлике свих пет функционалних стилова. | | |
| **Главни део часа** | * Ученици се деле у пет група, колико има функционалних стилова и свака обрађује по један функционални стил. Ученицима се задаје да на основу кључних речи *родитељ*, *распуст*, *учење*, *књига*, *ученик*, саставе текст написан на стилу који им је додељен. Написан текст мора да садржи дате кључне речи. За рад ученици имају 15 минута. Очекује се да се приликом презентације рада образложе употребљене језичко-стилске одлике. * Након што групе представе резултате свога рада, одлике свих функционалних стилова систематизују се табеларно.  |  |  |  | | --- | --- | --- | | ФУНКЦИОНАЛНИ СТИЛОВИ СРПСКОГ КЊИЖЕВНОГ ЈЕЗИКА | | | | ФУНКЦИОНАЛНИ СТИЛ | УПОТРЕБА | ОДЛИКЕ | | НАУЧНИ | стручни и научни текстови | терминологија, прецизност, апстрактност, објективност | | КЊИЖЕВНОУМЕТНИЧКИ | поезија и проза | субјективност, оригиналност, сликовитост, вишезначност, фигуративност, конкретност, емоционалност | | НОВИНАРСКИ | медији | информативност, актуелност, сажетост, информативност, разумљивост | | АДМИНИСТРАТИВНИ | административни списи | устаљеност израза, формалност, безличност, прецизност | | РАЗГОВОРНИ | свакодневна коминикација | неформалност, субјективност, спонтаност, непоштовање језичке норме, употреба жаргонизама | | | |
| **Завршни део часа** | * Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | • Активност ученика   * Урађени задаци | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |