|  |  |  |  |
| --- | --- | --- | --- |
| **Припрема за час 146−147.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Светлана Велмар Јанковић, *Лагум* (изборни садржај) | | |
| **Тип часа** | Обрада | | |
| **Циљ часа** | Интерпретација романа *Лагум* | | |
| **Очекивани исходи**  **на крају часа** | Ученик ће бити у стању да:   * стекне увид у поетику С. В. Јанковић; * препозна критику рата у правцу рехабилитације грађанске класе и предратног друштва и начине злоупотребе човека у ратним околностима. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Роман: Светлана Велмар Јанковић, *Лагум*; *Читанка,* табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, историја | | |
| **Кључни појмови** | Светлана Велмар Јанковић, *Лагум*, породични роман, грађански роман. | | |
| **Литература** | Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Истиче биографске чињенице о   животу и делу Светлане Велмар Јанковић (*Читанка,* стр. 232−233). С ученицима се води разговор о доживљајима и утисцима о прочитаном роману. | | |
| **Главни део часа** | * Ученици се упознају са подацима представљеним у Читанци:   роман *Лагум* (1990) је четврта верзија романа писаног двадесет година, будући да је претходне верзије романа ауторка уништила. У роману је приказана слика грађанског друштва и грађанске породице у новим и измењеним друштвеним околностима током немачке окупације у Другом светском рату и након ослобођења Југославије и доласка комуниста на власт, што овај роман сврстава у породични роман (о књижевном појму в. у *Читанци*, стр. 240), а уједно и у грађански роман. Радња романа одвија се од тридесетих до средине осамдесетих година XX века. Нараторкино виђење стварности приказано је као фиктивна аутобиографска прича осамдесетогодишње Београђанке Милице Павловић. Она, у дубокој старости и окренута прошлости, исписује сећања о свом животу сведочећи на тај начин о пропадању грађанског друштва, о изопаченом моралу, измењеном погледу на свет, променама у језику у временима идеолошке заслепљености и привидне једнакости. Роман се састоји из пет поглавља: „Бакалница”, „Изложба”, „Салон”, „Скривалиште” и „Сточић”.   * Интерпретација се одвија на основу подстицајних питања из *Читанке* (стр. 239−240). | | |
| **Завршни део часа** | * Ученици се упућују да погледају снимак интервјуа са Светланом   Велмар Јанковић из РТС-ове радио-емисије, доступан на адреси: <https://www.rts.rs/radio/radio-beograd-1/1571284/svetlana-velmar-jankovic.html>. Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | * Излагања и активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |