|  |  |  |  |
| --- | --- | --- | --- |
| **Припрема за час 123−125.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Душана Ковачевић, *Балкански шпијун* | | |
| **Тип часа** | Обрада | | |
| **Циљ часа** | Интерпретација драме „Балкански шпијун” Душана Ковачевића | | |
| **Очекивани исходи**  **на крају часа** | Ученик ће бити у стању да:   * стекне увид у поетику Душана Ковачевића; * се упозна са уметничким и универзалним вредностима *Балканског шпијуна*; * продуби знања о историјским и политичким приликама у Југославији 20. века, у време Титовог режима. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Драма Душана Ковачевића, *Балкански шпијун*; Читанка, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Душан Ковачевић, *Балкански шпијун*, гротеска, трагикомедија, идеологија | | |
| **Литература** | Драма Душана Ковачевић, *Балкански шпијун*; Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023. година; Бранка Јакшић Провчи, „Могући приступ Балканском шпијуну” Душана Ковачевића, Прилози језичком и књижевном образовању (зборник 3), Друштво за српски језик и књижевност Србије, 2010, 99−108. | | |
| **Ток часа** | | | |
| **Уводни део часа** | * Наставник истиче циљ часа. Истичу се биографске чињенице о   животу и делу Душана Ковачевића (в. дидактичко-методичку апаратуру у Читанци 261−262, као и одељак Занимљиво је на стр. 274). Наставник ученике упознаје са књижевним појмом *трагикомедија* (*Читанка*, стр. 273), у шта се драма „Балкански шпијун” убраја. | | |
| **Главни део часа** | * Ученицима се назначава да ово савремено драмско дело руши жанровске одреднице. Дело се локализује, смешта у балкански, историјски и политички контекст, и установљава да је Илија Чворовић главни лик. Тумачи се симболика његовог презимена и доводи у везу са речју *чвор*. Нижу се асоцијације ученика (затвореност, заплетеност, замршеност итд). На сличан начин тумаче се и именовања осталих ликова у делу: Подстанар – сугерисање животне неизвесности; инспектор Дражић – онај који дражи, раздражује. * Дело се анализира према подстицајним задацима из Читанке, на стр. 273. * Издваја се основна драмска ситуација − прогањање без очитог разлога. Илија Чворовић илуструје идеју да прогонилац постаје прогонитељ. Добровољно прогони свог подстанара, повратника из иностранства, који има циљ да уложи капитал у „малу привреду”, што га у Илијиним очима чини народним непријатељем. Илијин страх реакција је на прошлост и боравак на Голом отоку. Пренаглашена лојалност његова је последица. Сам крај, где Илија Чворовић умирући преноси своје делање на брата близанца, може се тумачити идејом да зло не умире, већ само мења облик. О идеолошком аспекту драме прочитати део из *Читанке* „Важно је да знамо”, на стр. 274−275. * Тумачи се функција визуелних и звучних знакова – црвено светло – стање усијања; радио − осликавање друштвене стварности; оперске арије које слуша Даница – небивање у садашњости. | | |
| **Завршни део часа** | * Наставник разјашњава евентуалне недоумице и са ученицима резимира научено. Ученици се упућују да погледају филм *Балкански шпијун*, доступан на Јутјубу, на адреси: <https://www.youtube.com/watch?v=3oIkUE8U5Wc&ab_channel=ElChapo>, као и емисију РТС-а *Метаморфозе* о Душану Ковачевићу, доступну на Јутјубу на адреси: <https://www.youtube.com/watch?v=PWv5xZk6ZSg&ab_channel=RTSKulturno-umetni%C4%8Dkiprogram-Zvani%C4%8Dnikanal>. Ученици, подељени по групама, драматизују сцену по избору. | | |
| **Начини провере**  **остварености исхода** | • Излагања и активност ученика; драматизација | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |