|  |  |  |  |
| --- | --- | --- | --- |
| **Припрема за час 37−39.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Семјуел Л. Бекет, *Чекајући Годоа* | | |
| **Тип часа** | Обрада | | |
| **Циљ часа** | Интерпретација драме апсурда *Чекајући Годоа* С. Л. Бекета | | |
| **Очекивани исходи**  **на крају часа** | Ученик ће бити у стању да:   * стекне увид у поетику С. Л. Бекета; * тумачи особености књижевности апсурда; * овлада књижевним појмом: *драме апсурда;* * разуме тематско-идејни слој и симболичка значења дела. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Књига − Семјуел Л. Бекет, *Чекајући Годоа*; Читанка, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, енглески језик | | |
| **Кључни појмови** | Семјуел Л. Бекет, *Чекајући Годоа*, књижевност апсурда, антијунак, драма апсурда | | |
| **Литература** | Књига − Семјуел Л. Бекет, *Чекајући Годоа*; Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Истиче биографске чињенице о животу и делу Семјуелу Л. Бекету, добитнику Нобелове награде 1969. г. | | |
| **Главни део часа** | * Наставник пита ученике да уоче по чему дело одудара од класичне драме. Очекује се да ученици запазе да су разбијена драмска јединства, нема класичног драмског сукоба ни етапа у развоју драмске радње. Наставник наглашава да је у питању театар апсурда. Ученици се упознају с књижевним појмом *драма апсурда* (*Читанка,* стр. 100). * С обзиром на то да је реч о театру апсурда, ученици треба да издвоје делове које поткрепљују тезу о апсурдности егзистенције:   − одсуство вредности,  − отуђеност,  − језик без значења: дијалози – говор је раздвојен од деловања (јунаци говоре да ће кренути али се не помичу), немогућност комуникације,  − човекови аутоматизовани поступци, монотоност трајања (Владимир и Естрагон),  − истицање функција људског тела: распадање тела почиње с распадањем душе: Лики постаје нем, Поцо слеп,  − сведеност на најједноставније потребе (глад итд.),   * дехуманизација – Лики постаје кнук,   − неделање – Владимир и Естрагон ништа не предузимају да би променили свој положај иако знају шта треба да учине.   * Ученици тумаче симболику наслова. Повезују име из наслова са енглеским језиком (*Годо*, енг. *God*), где долазе до закључка да је реч о симболу Бога који је напустио човека, док га човек чека како би му осмислио егзистенцију. * Очекивано је да ученици запазе да се радња своди на чекање као основну драмску ситуацију и да тумаче њену уметничку функцију: начин суочавања с апсурдношћу постојања, даје наду, привремено потискује свест о узалудности чекања, али представља и запитаност над бесмисленошћу са којом човек не може да се избори јер живи очекујући изненадни спас − питање смисла људске егзистенције у свету без Бога и без наде где људи не чине ништа да свесно и упорно потраже свој спас. * Очекује се да ученици запазе да Поцо и Лики осликавају класно раслојавање и друштвену хијерархију (роб и господар), у чему се очитава критика класне подељености. * Ученици треба да растумаче симболику следећих мотива – цилиндар – грађанско порекло, ципела – идентитет, дрво и поље на коме се види пут – тражење животног пута; суво стабло – уздиже се према небу, чиме се сугерише да ликови нечему стреме, неког очекују, надају се; на крају стабло пролиста, они то не уочавају, само и даље пасивно чекају. | | |
| **Завршни део часа** | * Ученици дискутују о прочитаном одељку из дидактичко- * -методичке апаратуре *Важно је да знамо* (*Читанка*, стр. 101−102). Наставник објашњава евентуалне недоумице и с ученицима резимира научено. Група ученика драматизује сцену из дела. | | |
| **Начини провере**  **остварености исхода** | • Излагања и активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |