|  |  |  |  |
| --- | --- | --- | --- |
| **Припрема за час 84−87.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | Значења личних глаголских облика | | |
| **Тип часа** | Обрада | | |
| **Циљ часа** | Упознавање ученика са значењима личних глаголских облика | | |
| **Очекивани исходи**  **на крају часа** | Ученик ће бити у стању да:   * препозна и разликује значења личних глаголских облика и правилно их употребљава у датом контексту. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални, групни | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Лични глаголски облик, временско значење, апсолутно значење, релативно значење, модално значење | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа. С ученицима обнавља граматичке категорије глагола, поделу глаголских облика на личне и неличне, као и њихова значења. Наглашава да у реченици глаголски облици могу бити употребљени са временским или модалним значењем. И то, основно значење глаголских времена је временско, а глаголских начина модално. Временско значење се односи на садашњу, прошлу или будућу радњу, кад се можемо оријентисати према тренутку говорења (апсолутно значење) или према неком другом моменту (релативно значење). Модално значење имају глаголски начини, односно глаголски облици којим се означава став говорног лица према нереализованој радњи. | | |
| **Главни део часа** | * **Ученици се деле у девет група, колико има личних глаголских облика, са задатком да дају примере за апсолутно, релативно и модално значење глаголског облика који им је додељен. Очекује се да, уз наставникову помоћ, ученици издвоје следећа значења:**   **Презент** Апсолутни презент означава радњу напоредну с тренутком говора: (Шта радиш?)Гледам телевизију. Апсолутно значење има и квалификативни презент који исказује сталне ситуације, односно својства и особине: Сава се улива у Дунав. Релативно значење имају презент за будућност: Сутра *идем* код ње; приповедачки презент, којим се приповедају догађаји из прошлости: Једном *позове* он њу телефоном и *договоре се* да изађу. Модално значење презент може имати при изражавању заповести: Нека одмах дође!; упозорења: Да *се чуваш*! намере: Отишао је да *купи* хлеб итд. **Перфекат** Основно значење перфекта је значење прошле радње чије последице важе у тренутку говора: Јуче *смо били* код сестре; релативно значење има перфекат где је радња прошла у односу на неки други тренутак, а не на тренутак говора: Сутра ћемо чути ко је победио. Модално значење има перфекат којим се исказује наредба: Да си угасио телевизор!; услов: Да *је учио*, положио би. **Плусквамперфекат** Основно значење је прошла радња чији је резултат важио у прошлости: Кад сам стигла, они су већ били отишли. Плусквамперфекат увек значи претхођење некој другој радњи. Увек има апсолутно значење.  **Аорист** Основно значење − доживљена прошла радња: Испаде ми оловка. Приповедачки аорист има апсолутно значење јер означава радњу која је прошла у односу на садашњост: Тада дође моја другарица па *се договорисмо* да учимо. Гномски аорист је квалификативан: Два лоша*убише* Милоша. Модални аорист: Изгибосмо! **Имперфекат** Имперфекат означава доживљене радње које су трајале у прошлости:  Пред нама се простираше равница: Окупљаху се сваке године. **Футур I** Апсолутни футур: означавање будуће радње која ће се реализовати после тренутка говорења: Следеће године, освојићемо првенство. Релативни футур: означавање радње која се неће реализовати после тренутка говорења, него после неког другог тренутка у прошлости или будућности: Пре него што *ће доћи*, назвала га је. Модални футур – заповест: Сад *ћеш* јој *рећи* да ниси тако мислио; услов: Ако ћеш да дозволиш да ти кажем, погрешио си. **Футур II** Основно значење – означавање будуће радње за коју се претпоставља да ће се реализовати после времена говорења, у будућности, пре неке друге будуће радње или истовремено с њом: Ко буде учио, добиће добру оцену.  **Потенцијал** Модално значење − претпостављена ситуација − Ја бих једну кафу. Временско значење − радња која се понављала у прошлости: Сваког лета би они долазили на одмор. **Императив** Основна значења су модална, нпр. − заповест / забрана: *Изађи*! *Не трчи*! савет / упутство: *Измешајте* две кашике брашна; молба: *Додајте* ми со; дозвола: – Уђите. Релативно значење императива − у приповедању: Баба за деду, деда за репу, повуци, потегни – ишчупати не могу; при понављању садашње или прошле радње: сваког дана исто: *устај*, *иди* на посао, *ради*. | | |
| **Завршни део часа** | * Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | • Активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |