|  |  |  |  |
| --- | --- | --- | --- |
| **Припрема за час 45−48.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | **Михаил Булгаков, *Мајстор и Маргарита*** | | |
| **Тип часа** | Oбрада | | |
| **Циљ часа** | Интерпретација романа *Мајстор и Маргарита* | | |
| **Очекивани исходи**  **на крају часа** | **Ученик ће бити у стању да:**   * утврди знања о поетици постмодерне прозе; * има знања о опусу и поетици М. Булгакова; * тумачи улогу елемената фантастике и сатире у делу; * препозна интертекстуалне везе; * разуме тематско-идејни слој и симболичка значења дела. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Роман Михаил Булгаков, *Мајстор и Маргарита*; *Читанка за четврти разред средње школе*, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Историја, социологија | | |
| **Кључни појмови** | Михаил Булгаков, *Мајстор и маргарита*, тоталитарни режим, интертекстуалност, фантастика, сатира | | |
| **Литература** | Роман Михаил Булгаков, *Мајстор и Маргарита*; Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023. године; Албина Миланов, „Булгаков у наставној пракси”, Методички видици, 6, 55−75. | | |
| **Ток часа** | | | |
| **Уводни део часа** | * Наставник истиче циљ часа. Ученике подсећа на стечена знања о поетици постмодерне (специфичан однос према историји, документима, литератури као грађи, оригиналности, писању и читаоцима). Ученици самостално на интернету претражују појмове о којима им се наговештава да ће читати у роману − *аутопоетика, интертекстуалност, декострукција жанрова*. Указује се на биографију писца. | | |
| **Главни део часа** | * Ученицима се наглашава да уоче цитате на самом почетку читања и размисле о њиховој функцији, тј. на која друга дела они упућују. Очекује се да издвајањем ликова и њихових описа запазе везу са фаустовским мотивом: Воланд, професор црне магије, у пратњи има човеколиког црног мачка, што има паралелу у Мефистофелесу; Маргарита, поред имена, има сличности са Фаустовом Маргаретом на плану карактера и судбине, Мајстор, безимени уметник, ствара дело које покушава да уништи и због којег завршава у душевној болници, а захваљујући Маргаритиној љубави успева да добије слободу и спокој, показује сличности са ликом Фауста, будући да обојица представљају онога који себи приписује Творачке моћи. Ученици притом издвајају фантастичне елементе. Потом се упућују на то да издвоје сатиричне: епизоде о Сатани су сатира на рачун тоталитарног режима и стање свести и понашање грађана унутар њега. * У вези са формом романа наставник пита ученике која је функција форме *роман у роману* (Роман о Петом прокуратору Јудеје). О појму *роман у роману* в. у *Читанци* на стр. 114. Закључује се да писац деконструише Нови завет пишући својеврсно лично Јеванђеље. Дискутује се о избору теме за уметнути роман, и зашто Булгаков „писца” романа, тј. Мајстора ставља у душевну болницу? Шта нам то говори о пишчевом ставу према стварању, може ли се то довести у везу са критиком режима који спутава и санкционише одређени начин мишљења? Акценат се ставља и на лик ђавола. Он се тумачи као мрачна и деструктивна сила, али и разарање устаљених норми. | | |
| **Завршни део часа** | * Дискутује се о позицији уметника у тоталитарним режимима (прави се паралела са романом Џорџа Орвела *Животињска фарма*). Ученици се упућују да погледају филм Александра Петровића *Мајстор и Маргарита* и да напишу његову рецензију, поредећи га са књигом. О филму в. у делу дидактичко-методичке апаратуре *Занимљиво је* (*Читанка,* стр. 115). | | |
| **Начини провере**  **остварености исхода** | • Излагања и активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |