|  |  |  |  |
| --- | --- | --- | --- |
| **Припрема за час 129−131.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Александар Поповић, *Развојни пут Боре Шнајдера* | | |
| **Тип часа** | Обрада | | |
| **Циљ часа** | Интерпретација драме „Развојни пут Боре Шнајдера”, А. Поповића | | |
| **Очекивани исходи**  **на крају часа** | Ученик ће бити у стању да:   * стекне увид у поетику А. Поповића; * препозна политичке, идеолошке и друштвене карактеристике периода средине XX века у социјалистичкој Југославији, као и начине и поступке којима је изречена критика друштва и институција, * да уочи универзалност драме Александра Поповића. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Драма: Александар Поповић, *Развојни пут Боре Шнајдера*; Читанка, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Александар Поповић, *Развојни пут Боре Шнајдера*, антијунак, социјалистички поредак | | |
| **Литература** | Драма: Александар Поповић, *Развојни пут Боре Шнајдера*; Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Истиче биографске чињенице о   животу и делу Александра Поповића (*Читанка,* стр. 250−251, в. и на стр. 260. део дидактичко-методичке апаратуре „Занимљиво је”). С ученицима се води разговор о доживљајима и утисцима о прочитаној драми. | | |
| **Главни део часа** | * Ученицима се драма *Развојни пут Боре Шнајдера* локализује и указује на то да на сатиричан и ироничан начин казује о деформацијама политичког и друштвеног поретка услед поремећеног система вредности средином XX века у социјалистичкој Југославији. * Интерпретација се одвија према подстицајним задацима из *Читанке* (стр. 257−259). * Долази се до закључка да прича o шнајдеру, који је постављен на место управника воскарске задруге, осликава југословенски послератни апсурд – привредним предузећима руководе људи који заступају социјалистичку политику и идеологију, иако су нестручни и неспособни за руководеће функције. Упркос томе што друштвена предузећа одводе у пропаст, на поменутим положајима опстају због своје политичке спретности, у чему лежи универзалност драме. * Ученици се упућују да погледају ТВ драму „Развојни пут Боре Шнајдера”, која је на Јутјубу достуупна на адреси: <https://www.youtube.com/watch?v=mp49rBTL2rA>. С ученицима се дискутује о утисцима, с посебним акцентом на издвајање, природу и специфичност употребљених језичких каламбура. | | |
| **Завршни део часа** | * С ученицима се читају изводи из критике о делу Александра Поповића (одељак из дидактичко-методичке апаратуре „Важно је да знамо”, *Читанка*, стр. 259). Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | * Излагања и активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |