|  |  |  |  |
| --- | --- | --- | --- |
| **Припрема за час 79.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језичка култура | | |
| **Наставна јединица** | **Интерпункција** | | |
| **Тип часа** | Провера | | |
| **Циљ часа** | Провера употребе интерпункцијских знакова путем диктата | | |
| **Очекивани исходи**  **на крају часа** | Ученик ће бити у стању да:   * провери, процени знања о интерпункцији. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални, групни | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Диктат, интерпункција, тачка, запета, црта, цртица, тачка са запетом, двотачка, наводници, упитник, узвичник | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | Наставник истиче циљ часа. Чита текст 1. пут, затим објашњава ученицима да ће читати још два пута, да други пут записују, а треће читање служи да преконтролишу и, евентуално, упишу оно што су пропустили, водећи рачуна о интерпункцијским знацима. | | |
| **Главни део часа** | Наставник чита текст. (Уместо диктата, могу се ученицима поделити различити текстови на којима ће они радити, што би омогућило диференцијацију и индивидуализацију.).  − Откад те не поштујем?  − Одавно.  − Откако сам напустио Цариград и вратио се овамо? Откако сам постао скитница, дзелепција?  Неправедан си, оче. Ја сам мали човјек, обичне памети, скромних способности, дјеца у школи никад не би учила о мени.  − Способнији си од многих на високим положајима.  − То није тешко, оче, много је глупака на положајима. А шта бих ја с положајем, и шта би положај са мном? Овако сам задовољан. Али манимо се тога разговора, никад нисмо успијевали да га довршимо. Боље је да те питам нешто за савјет. Имам посла с једним човјеком, неугодан, уображен, глуп, непоштен, прост, гледа ме с висока, видим да ме презире, само што не тражи да му пољубим папучу, и није му довољно што ћутим о томе да је глуп и непоштен, већ се љути што не говорим како је паметан и честит, а најгоре је што он сам вјерује у то. Молим те, шта да радим?  − Што ме питаш? Пошаљи га дођавола, ето шта да урадиш!  − Послао сам га дођавола, оче, онда, у Цариграду - насмијао се Хасан - и дошао овамо да постанем џелепчија.  Вољели су се чудном, мушичавом љубављу, али истински њежном, као да су хтјели да надокнаде вријеме кад их је одвајала њихова тврдоглавост.  Старац је захтијевао да се Хасан ожени („Не могу прије тебе”, ругао се Хасан), да напусти џелепчијски посао и дуга путовања, да се не одваја од њега. Служио се и лукавством, правдајући се да је тешко болестан и да га смртни час може задесити у свако доба, па би му лакше било ако се тада кост његова нађе уз њега, да му душа без муке изађе. − Ко зна ко ће прије − одговорио је Хасан. Али је пристао на лишавања која намеће љубав, без великог одушевљења, додуше, нарочито због путовања; јесен је, вријеме да путује, навикао је, као роде. Ластавице су отишле, ускоро ће и дивље гуске закрицати у висинама, летећи својим путевима, а он ће гледати у небо за њиховим клином и замишљати чудне сласти својих лутања, једном љубављу одвојен од друге. | | |
| **Завршни део часа** | * Наставник с ученицима врши анализу. | | |
| **Начини провере**  **остварености исхода** | * Активност ученика * Наставни листови | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |