|  |  |  |  |
| --- | --- | --- | --- |
| **Припрема за час 67−68.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Општа лингвистика | | |
| **Наставна јединица** | **Еволуција језика – Развој језика у друштву** | | |
| **Тип часа** | Обрада | | |
| **Циљ часа** | Проширивање, обнављање и утврђивање раније стечених знања о еволуцији језика | | |
| **Очекивани исходи**  **на крају часа** | Ученик ће бити у стању да:   * обнови и прошири стечена знања о еволуцији језика. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, страни језик, географија | | |
| **Кључни појмови** | Развој/еволуција језика, прајезик, језичка породица, индоевропска језичка породица | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа. Поставља питање ученицима имају ли представу о пореклу језика, када, како и зашто је човек почео да се служи језиком. Подсећа их на *мит о вавилонској кули*. Сугерише им потом да је, што се науке тиче, питање порекла језика и даље отворено, с обзиром на одсуство писаних трагова (праисторија). Има више теорија о еволуцији језика у оквиру врсте (филогенеза), од тога да је потекла од једног извора (моногенеза), из више (полигенеза), односно из више паралелних извора (полигенеза). | | |
| **Главни део часа** | * **Ученицима се предочава да се језик из ког је раслојавањем настало више језик зове *прајезик*, док међусобно сродни језици чине *језичку породицу*.** Сви словенски језици, међу којима је и српски језик, воде порекло од једног језика због чега чине породицу словенских језика, са прасловенским језиком као прајезиком. Словенски језици чине грану, шире, индоевропске језичке породице. **Индоевропску породицу чини** група генетски сродних језика који су се развили из праиндоевропског језика − индоевропски језици. Претпоставља се да се праиндоевропски језик говорио и пре 3 000. године п. н. е. Словенски језици најраспрострањенија су индоевропска језичка грана у Европи, док су германски језици најраспрострањенија индоевропска група језика у свету.   Поред индоевропске језичке породице, у Европи је присутна и угро-финска језичка породица, којој припадају мађарски, фински и естонски језик.  Ученици се деле у групе. Једној се налаже да истражи који језици чине индоевропску породицу, те сачини језичку карту на којој ће представити језичке групе (анатолијски језици, индо-ирански (аријски) језици, тохарски језици, старобалкански језици, италски језици, келтски језици, германски језици, балтски језици, словенски језици, албански језик, јерменски језик и грчки језик). Другој групи се задаје да сачини језичку карту на којој ће бити представљене језичке групе и језици које се убрајају у словенске језике (источнословенска, западнословенска, јужнословенска језичка група). Трећа група добија задатак да на географској карти убележе области на којима се говоре индоевропским језицима, будући да они чине највећу језичку породицу на свету по броју говорника (око 3,2 милијарде људи) и по својој географској распрострањености (говоре се у свим деловима света). Четвртој се предочава да, индоевропски језици претежно представљају језике флективног типа, где се граматичке категорије изражавају променом облика речи, али да то није случај нпр. с енглеским језиком, те да их с тим у вези упореде на конкретним примерима.  Ученици излажу резултате свога рада. | | |
| **Завршни део часа** | * Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | • Активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |