|  |  |  |  |
| --- | --- | --- | --- |
| **Припрема за час 145.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | **Негација** | | |
| **Тип часа** | Обрада | | |
| **Циљ часа** | Проширивање, обнављање, утврђивање раније стечених знања о негацији; увежбавање на конкретним примерима | | |
| **Очекивани исходи**  **на крају часа** | Ученик ће бити у стању да:   * обнови и прошири знања о негацији; * утврди правила негације увежбавањем на примерима. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални, групни | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна; енглески језик | | |
| **Кључни појмови** | Негација, опште негирање, посебно негирање, двоструко негирање | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа. Подсећа ученике на то да су   им правила негацијепозната из основне школе. У циљу мотивације за обраду наставне јединице, наставник задаје ученицима да осмисле конкретне примере који ће садржати одричну заменичку реч, те упореде ситуацију са негацијом у српском и енглеском језику и да уоче разлике. Нпр. реченица *Нико не долази* на енглеском језику гласи *No One is coming*. Долази се до закључка да је, за разлику од енглеског језика, у српском језику могућа и *двоструко негирање*. | | |
| **Главни део часа** | * Наставник ученике упознаје и са појмовима *опште*   *негирање* и *посебно негирање*, указујући им на то да је опште негирање порицање ситуације у целини (*Моје одељење данас нема српски језик*), док је посебно порицање само једне компоненте ситуације (*Моје одељење данас нема српски језик, него математику*).Такође, при посебном негирању глагол може да стоји и у потврдном облику, с тим да је речца *не* испред конституента који се негира (*Моје одељење данас има не српски језик, неīо математику*).Затим се ученицима задају наставни листови са одломком из дела „Проклета авлија” Иве Андрића, са захтевом да подвуку све облике негације и утврде да ли је реч о општем или посебном негирању.  Цела ствар је очигледно један велики неспоразум. То чим се он бави, то је историја, наука, а од науке не може бити штете. – Али све се то разбијало о глупост и неповерење тога чиновника. – Нећу ја, ефендија, да лупам главу о том. Ја историју, или како се то све зове, не знам. А боље би, чини ми се, било и по њега да је не зна ни он и да не испитује много шта је који султан некад радио, него да слуша оно што овај садашњи заповеда. – Па то је наука, то су књиге! – упао је огорчено кадија који је из искуства знао како штетни, и по друштво и појединца опасни могу бити људи који због своје ограничености неограничено верују у своју памет и проницљивост и у тачност сваког свог суда и закључка. – Е, значи, не ваљају му књиге. Џем-султан! Претендент! Отимање о престо! – Реч је пала, а кад реч пође једном, она се више не зауставља, него иде даље и успут расте и мења се. Нисам ја био повод за те речи, него он; нек он и одговара за њих. – Ама, изнесу често на човека и што није! – опет покушава кадија да брани младића. – Ако су га набедили и опањкали, он нек се пере, па ће се опрати. Ја нити читам књиге нит’ хоћу да мислим за другог. Нек свак мисли за себе. Што ја да стрепим због њега? У мом вилајету свак треба да пази шта ради и говори. Ја знам само једно: ред и закон. Кадија је подигао главу и погледао га оштро и прекорно. – Па, ја мислим, сви то бранимо! Али се захуктали човек није дао смести ни зауставити. – Да, ред и закон. А чија глава стрчи изнад тога, срубићу је, царске ми службе, па да је мог јединца сина. Ја заноктице једне овде не трпим, па ни ту сумњиву ученост овог младог ефендије. – Па то би могло овде да се расправи и рашчисти. – Не, ефендијо. Пропис је пропис, а пропис тако не наређује, него баш овако *(Читанка*, 167. стр.)  Ученици имају 10 минута за самосталан рад, после чега размењују радове са учеником из клупе и исправљају једни другима радове у сарадњи са наставником. | | |
| **Завршни део часа** | * Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | • Активност ученика   * Наставни листови | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |