|  |  |  |  |
| --- | --- | --- | --- |
| **Припрема за час 158−159.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Умберто Еко *Име руже* (изборни садржај) | | |
| **Тип часа** | Обрада | | |
| **Циљ часа** | Упознавање са поетиком Умберта Ека и романом *Име руже* | | |
| **Очекивани исходи**  **на крају часа** | Ученик ће бити у стању да:   * има знања о опусу и поетици У. Ека; * објасни улогу крими заплета у развијању филозофске идеје дела; * разуме ангажовану позицију читаоца; * тумачи спољне референце. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | *Читанка за четврти разред средње школе*, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, филозофија, историја, верска настава, енглески језик | | |
| **Кључни појмови** | Умберто Еко, *Име руже*, отворено дело, криминалистичка прича, интертекстуалност, постмодерни роман | | |
| **Литература** | Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Издваја податке о животу и раду Умберта Ека (*Читанка,* стр. 141−142). Наглашава да је у роману примењен принцип *отвореног дела* и ученицима цитира ауторов аутопоетички запис: „Откривао сам тако оно што су писци одувек знали (и толико нам пута рекли): књиге увек говоре о другим књигама и свака прича приповеда неку већ исприповедану причу. Знао је то Хомер, знао је Аристотел, о Раблеу и Сервантесу да и не говоримо”. | | |
| **Главни део часа** | * Након прочитаног горепоменутог цитата, ученици се упућују да у роману истраже интертекстуалне везе и да размисле о начинима на које појава интертекстуалне премрежености текста доприноси новим значењима, као и да принцип *отвореног дела* поткрепе местима у роману где су саопштења непотпуна, вишесмислена, свршеци непредвидљиви, форма недовршена, поруке недефинисане и да тумаче какво је „поље слободе” тиме дато читаоцу. Ученици задаци раде по групама. * Роман се анализира према подстицајним задацима датим у *Читанци* (стр. 145−146). Задаци се у групама најпре раде индивидуално, а потом размењују унутар група и формулишу коначни одговори. Наставник допуњује одговоре ученика. | | |
| **Завршни део часа** | Наставник објашњава евентуалне недоумице и с ученицима резимира научено. Ученицима се пушта кратки снимак на енглеском језику са платформе Јутјуб *What Does Umberto Eco Think About Art in the Internet Age?*, доступан на адреси: https://www.youtube.com/watch?v=pxaSillA1uE&ab\_channel=JourneymanPictures. | | |
| **Начини провере**  **остварености исхода** | • Активност и излагања ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |