|  |  |  |  |
| --- | --- | --- | --- |
| **Припрема за час 16−17.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | Падежи и предлошко-падежне конструкције (именичка, придевска и прилошка конституентска вредност именичких јединица) | | |
| **Тип часа** | Обрада | | |
| **Циљ часа** | Проширивање, обнављање, утврђивање раније стечених знања о падежима и предлошко-падежним конструкцијама | | |
| **Очекивани исходи**  **на крају часа** | Ученик ће бити у стању да:   * обнови и прошири знања о падежима и предлошко-падежним констукцијама; * разликује именичку, придевску и прилошку конституентску вредност именичких јединица. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални, групни | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна; енглески језик | | |
| **Кључни појмови** | Падеж, предлошко-падежна конструкција, именичка, придевска и прилошка конституентска вредност именичких јединица | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник започиње разговор са ученицима у вези са   особинама падежног система српског језика: чини га седам падежа, и то именичке јединице (именице, именичке заменице и именичке синтагме) у датом падежном облику/предлошко-падежној конструкцији могу у реченици имати различита значења и синтаксичке функције. Наставник истиче циљ часа, те да ће бити речи о именичким јединицама и предлошко-падежним конструкцијама са именичком вредношћу, придевском вредношћу и прилошком конституентском вредношћу. | | |
| **Главни део часа** | * Ученици се деле у три групе, свака за рад има 20 минута,   после чега излажу резултате рада, који се у разговору с наставником допуњују.  Прва проналази примере синтаксичких функција које могу имати само именичке јединице. Очекује се да ученици помену следеће функције:   * субјекта (граматичког и логичког): Боли ме глава; * правог објекта: Читам књигу; * неправог објекта: Мислим на тебе; * партитивне допуне: Пет ученика ради тест.   Констатује се да наведени конституенти имају именичку конституентску вредност.  Друга група обрађује именичке јединице које своје значење приписују неком именичком појму, кад имају придевска значења – описно, градивно и присвојно, и проналазе примере падежа/предлошко-падежних конструкција са следећим значењима:   * квалитативни генитив (описно значење): Девојказелених очију; * квалитативни инструментал (описно значење): Девојка са зеленим очима; * *у +* локатив (описно значење): човек у годинама; * *од +* генитив (градивно значење): кућа од дрвета; * присвојни (посесивни) генитив (присвојно значење): роман Иве Андрића.   Трећа група обрађује именичке јединице са прилошком конституентском вредношћу, које имају различита прилошка значења. Очекује се да ученици издвоје најважнија.   * Месно   − Место почетка кретања: Пошли смо из села.  − Правац/место завршетка кретања: Идем ка школи; Убаци оловку у перницу.  − Путања кретања: Пролазимо поред парка.  − Крајња граница кретања: Стигли смо до школе.   * Временско   − Временски (темпорални) генитив: Сваког дана идемо у школу.  − Акузатив без предлога: Ту ноћ смо стигли.  − Инструментал без предлога: Средом имамо математику.   * Предлошко-падежне конструкције: Бићу на одмору од   суботе до среде.   * Начинско   − Инструментал без предлога: Говорио је тихим гласом.  − Предлошко-падежне конструкције: Обраћам ти се с љубављу.   * Узрочно   − Због + генитив: Нисам дошао на рођендан због болести.  − Услед + генитив: Нисам дошао на рођендан услед болести. | | |
| **Завршни део часа** | * Наставник објашњава евентуалне недоумице и с ученицима   резимира научено. | | |
| **Начини провере**  **остварености исхода** | • Активност и презентације ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |