|  |  |  |  |
| --- | --- | --- | --- |
| **Припрема за час 57−58.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | **Независне предикатске реченице** | | |
| **Тип часа** | Обрада | | |
| **Циљ часа** | Проширивање, обнављање и утврђивање раније стечених знања о независним предикатским реченицама | | |
| **Очекивани исходи**  **на крају часа** | Ученик ће бити у стању да:   * обнови и прошири стечена знања о независним предикатским реченицама; * препозна главна обележја независних предикатских реченица и разликује њихове врсте; * утврди независне предикатске реченице увежбавањем на примерима. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални, групни | | |
| **Наставна средства** | Уџбеник за српски језик | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Независна предикатска реченица, синтаксичко обележје, комуникативна функција, интерпункција, интонација | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа, наговештавајући им да ће обновити постојећа знања. Ученике подсећа на то да предикатска реченица мора да садржи предикат, односно глагол у личном глаголском облику, те да предикатске реченице могу бити независне или зависне и да је дата подела учињена према томе моги ли *стајати* самостално или не.Затим ученици набрајају врсте независних реченица: обавештајне, упитне, заповедне, жељне и узвичне. Наглашава се да је подела независних реченица извршена према њиховим комуникативним функцијама. | | |
| **Главни део часа** | * Ученици се деле у пет група, колико има независних реченица, са задатком да направе презентацију о реченицама које су им додељене. Слајдови треба да садрже дефиницију, главна обележја ових реченица (комуникативна функција, интонација, завршни знак интерпункције, изузетно глаголски облик у случају заповедних и жељних реченица), као и да наведу примере њихове употребе. Потом се представљају резултати рада. * Групама се скреће пажња на то да кад је реч о обавештајним реченицама, треба истаћи разлику у интонацији и интерпункцији између комуникативних функција обавештења (Пада киша.) и експресивног обавештења (Пада киша!); у вези са упитним реченицама треба објаснити разлику између општих и посебних упитних реченица, где се на питање у општим упитним реченицама одговара са *да* или *не*, док се посебним упитним реченицама тражи информација о садржини неког дела реченице; код заповедних реченица треба нагласити њихове комуникативне функције (заповест, захтев, упутство, савет, дозвола, забрана итд.) и употребу императива, тј. конструкција са заповедном речцом *нека* и презентом (за 3. л. јд. и мн.), а код жељних реченица комуникативне функције попут благослова, клетве итд.; за узвичне реченице наглашавају се комуникативне функције којим се изражавају емоционалне реакције. Ставља се акценат на то да се у односу на обавештајне реченице са функцијом експресивног обавештења, оне разликују по прилозима и речцама као обележјима, нпр. *Ала/Како* смо се лепо провели! | | |
| **Завршни део часа** | * Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | • Активност и презентације ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |