|  |  |  |  |  |
| --- | --- | --- | --- | --- |
| **Припрема за час 21.** | | | | |
| **Предмет** | Српски језик и књижевност | | **Разред: четврти** | **Датум** |
| **Наставна тема/област** | Језик | | | |
| **Наставна јединица** | Падежни систем | | | |
| **Тип часа** | Утврђивање | | | |
| **Циљ часа** | Утврђивање знања о падежном систему у српском језику | | | |
| **Очекивани исходи**  **на крају часа** | Ученик ће бити у стању да:   * утврди знања о падежном систему у српском језику на конкретним примерима. | | | |
| **Наставне методе** | Монолошка, дијалошка, рад на тексту | | | |
| **Облици рада** | Фронтални, индивидуални, групни | | | |
| **Наставна средства** | Уџбеник за српски језик | | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | | |
| **Корелација** | Унутарпредметна; | | | |
| **Кључни појмови** | Падеж, предлошко-падежна конструкција, служба речи, значење речи, конституентска вредност | | | |
| **Литература** | Уџбеник за српски језик | | | |
| **Ток часа** | | | | |
| **Уводни део часа** | | * Наставник истиче циљ часа. Упознаје ученике са временском динамиком израде задатака. Појашњава захтеве. | | |
| **Главни део часа** | | * Ученицима се додељује наставни лист са захтевом да у следећем одломку из романа *Проклета авлија* Иве Андрића одреде падеж, службу, значење, констутуентску вредност наглашених именичких јединица, односно предлошко-падежних конструкција:   „Ћамил је човек „**мешане крви**”, причао је Хаим, од оца Турчина и мајке Гркиње. Мајка му је била чувена грчка лепотица. Смирна, град **лепих Гркиња**, није видела такав **стас**, такво држање и такве плаве очи. Удали су је **у седамнаестој години** за Грка, **тешког богаташа**. (Хаим помену неко дугачко грчко презиме, изговарајући га као што се изговара име неке општепознате династије.) Имали су свега једно дете, женско. Кад је девојчици било осам година, богати Грк је напрасно умро. Његови рођаци су наскочили да преваре младу удовицу и да закину што више **од** **иметка**. Жена се бранила. Због тога је путовала чак **у Атину**, да спасава бар тамошње наслеђе. Кад се враћала бродом у Смирну умрла јој је напречац ћерка. Море је било немирно, брод пловио споро, до Смирне је било још далеко. **По прописима** требало је да се леш девојчице баци у море. А то су одлучно захтевали и морнари који су **по неком древном морнарском веровању** сматрали да леш на броду доноси несрећу, јер душа **покојника** вуче **брод** на дно као олово. Избезумљена од бола, мајка се томе одупрла. Упорно је захтевала да јој се леш остави и да га сахрани кад стигне у Смирну, како би знала бар за гроб свога детета. Капетан брода имао је велику муку с њом. Нашавши се у тешком положају између мајчиног бола, ком није имао **срца** да се одупре, и строгог прописа, који није смео да повреди, капетан је **са првим официром брода** смислио једну варку. Дао је да се направе **два једнака мртвачка сандука**. У један је положен леш девојчице и морнари су га потајно спустили у море, а други је, испуњен **одговарајућим теретом** и тврдо закуцан и заливен, капетан предао мајци, као да је попустио њеним молбама.” | | |
| **Завршни део часа** | | * Наставник узима радове ученика и упознаје их с критеријумом оцењивања. | | |
| **Начини провере**  **остварености исхода** | | • Наставни листови | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** | |  | | |