|  |  |  |  |
| --- | --- | --- | --- |
| **Припрема за час 161.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Језик | | |
| **Наставна јединица** | **Распоређивање синтаксичких јединица** | | |
| **Тип часа** | Обрада | | |
| **Циљ часа** | Проширивање, обнављање и утврђивање раније стечених знања о распоређивању синтаксичких јединица | | |
| **Очекивани исходи**  **на крају часа** | Ученик ће бити у стању да:   * обнови и прошири стечена знања о распоређивању синтаксичких јединица, * примени синтаксичка правила на конкретним примерима. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Уџбеник за српски језик; Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Распоређивање синтаксичких јединица, стилска обележеност, стилска необележеност, реченична перспектива | | |
| **Литература** | Уџбеник за српски језик | | |
| **Ток часа** | | | |
| **Уводни део часа** | * Наставник истиче циљ часа. С ученицима започиње разговор у вези с тим какав је уобичајен ред реченичних конституената у реченици. Очекује се да ученици издвоје следеће: субјекат испред предиката; предикат испред објекта; атрибут испред именице; прилошке одредбе уз глагол. | | |
| **Главни део часа** | * Ипак, казује им се да је могућ и другачији распоред, односно варијације које не утичу на значење. Нпр. *Он је веома добро знао лекцију – Веома добро је он знао лекцију – Веома је добро он знао лекцију* и сл. * Ученицима се, међутим, предочава да промена редоследа речи може утицати на однос између дате и нове информације у реченици (реченична перспектива). Стога се разликује стилски неутралан ред речи од стилски маркираног (обележеног), кад се жели неки део реченице посебно истаћи, обично нова информација. То се чини њеним стављањем на крај реченице, односно на почетак. Нпр. Марија у петак слави рођендан (стилски неутр.). Кад Марија слави рођендан? – Марија слави рођендан *у петак* (не у среду). *Тебе* само волим (не неког другог!). * Истиче се да стилски обележен ред речи одликује често уметничке текстове, кад се одређене речи истичу због афективности и сл. Ученици у пару проналазе примере из Читанке. * Ученицима се појашњава да иако је распоред речи у реченицама у   српском језику прилично слободан, постоје правила која су обавезна, нпр.:   * Енклитике не могу стајати на почетку реченице: *Дошли сте*? \* *Сте дошли*? * Енклитике у начелу стоји на другом месту у реченици, после прве наглашене речи/синтагме: Марија (ученица четвртог разреда) *је* моја добра другарица. * Енклитика не може да стоји иза паузе, те уметнуте целине, односно запете, већ следи после наглашене речи: Иво Андрић, српски нобеловац, аутор је романа „На Дрини ћуприја”. \* Иво Андрић, српски нобеловац, је аутор романа „На Дрини ћуприја”. * Глаголска енклитика *је* стоји иза заменичких енклитика: Гледао га *је*. \* Гледао *је* га. * Проклитике стоје испред прве наглашене речи: Ушли смо *у* стан. | | |
| **Завршни део часа** | * Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | • Активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |