|  |  |  |  |
| --- | --- | --- | --- |
| **Припрема за час 80−82.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Јохан Волфганг Гете, *Фауст* | | |
| **Тип часа** | Обрада | | |
| **Циљ часа** | Интерпретација драме *Фауст* | | |
| **Очекивани исходи**  **на крају часа** | Ученик ће бити у стању да:   * стекне увид у поетику Ј. В. Гетеа; * да разуме универзалност дела *Фауст*. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Књига: Јохан Волфганг Гете, *Фауст*; *Читанка,* табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, музичка култура | | |
| **Кључни појмови** | Јохан Волфганг Гете, *Фауст*, мотив пакта са ђаволом | | |
| **Литература** | Књига: Јохан Волфганг Гете, *Фауст*; Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Истиче биографске чињенице о   животу и делу Ј. В. Гетеа (*Читанка*, 351−353). Посебно се истиче његово интересовање за народну традицију и сарадња са Вуком Стефановићем Караџићем. А у вези са делом *Фауст,* информација да је на њему, с прекидима, радио пуних шест деценија, као и да је у питању драма за читање (в. Читанку, стр. 357). Први део Фауста објављен је 1808. године, а други део после пишчеве смрти, 1832. године. Ученицима се предочавају прототипи ликова из дела, односно историјски модели који су послужили као стваралачка грађа (в. у Читанци, на стр. 358−359 део дидактичко-методичке апаратуре Занимљиво је). С ученицима се води разговор о доживљајима и утисцима о прочитаној драми. Истиче се да се дело базира на средњовековној легенди о човеку који продаје душу ђаволу да би сазнао, спознао себе и свет око себе те на универзалној теми о подвојености људске душе. Ученицима се са Јутјуба пушта Вагнерова музичка композиција Фауст — увертира, доступна на адреси: https://www.youtube.com/watch?v=VMw0EjLFPXw&ab\_channel=RichardBrittain. | | |
| **Главни део часа** | * С ученицима се води разговор о доживљајима и утисцима о прочитаној драми. * Дело се анализира према подстицајним задацима датим у *Читанци* (стр. 356−357). * Поред главног мотива, пакта са ђаволом, осветљавају се други универзални мотиви– мотив уметничког стваралаштва где човек узима на себе улогу Творца, који се служи упоредо науком и магијом, док главни јунак постаје архетип човека сумње, ренесансни лик који напушта оквире религије како би овладао божанским знањима и добио одговоре на филозофска питања порекла света и човека; мотив опседнутости вечитом младошћу (Фауст од Мефиста прво тражи да му врати младост); мотив глади за знањем и истином; мотив борбе између добра и зла. | | |
| **Завршни део часа** | * Наставник објашњава евентуалне недоумице и с ученицима резимира научено. *Ученици се упућују да погледају Фауст*, филм Александра Сокурова (2011) Фауст, доступан на адреси: <https://www.imdb.com/title/tt1437357/>. | | |
| **Начини провере**  **остварености исхода** | * Излагања и активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |