|  |  |  |  |
| --- | --- | --- | --- |
| **Припрема за час 126−128.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Љубомир Симовић, *Путујуће позориште Шопаловић* | | |
| **Тип часа** | Обрада | | |
| **Циљ часа** | Интерпретација драме „Путујуће позориште Шопаловић”, Љ. Симовића | | |
| **Очекивани исходи**  **на крају часа** | Ученик ће бити у стању да:   * стекне увид у поетику Љ. Симовића; * уочи универзалност Симовићевог дела. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | Драма: Љубомир Симовић, *Путујуће позориште Шопаловић*; Читанка, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна | | |
| **Кључни појмови** | Љубомир Симовић, *Путујуће позориште Шопаловић*, окупација, уметност | | |
| **Литература** | Љубомир Симовић, *Путујуће позориште Шопаловић*; Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Истиче биографске чињенице о животу и делу Љубомира Симовића (*Читанка,* стр. 241−243, в. и у *Читанци*, на стр. 248. део дидактичко-методичке апаратуре Занимљиво је). С ученицима се води разговор о доживљајима и утисцима о прочитаној драми. | | |
| **Главни део часа** | * Интерпретација се одвија на основу подстицајних питања из *Читанке* (стр. 246−247). * Очекује се да ученици уоче контраст између две стварности представљене у драми: егзистенцијалне, ратне, у којој живе грађани Ужица у тешким условима окупације, страха и глади и оне нематеријалне коју представљају глумци као симболи метафизичког, духовног и безвременског. * Ученици се деле у групе и драматизују сцену по избору. Време им се ограничава у складу са бројем група. | | |
| **Завршни део часа** | * Ученицима се чита део из писма које је аутор упутио Дејану Мијачу, редитељу драме *Путујуће позориште Шопаловић*, која је први пут изведена на сцени Југословенског драмског позоришта 10. октобра 1985. године (в. одељак из дидактичко-методичке апаратуре Важно је да знамо, *Читанка*, стр. 248−249). Наставник објашњава евентуалне недоумице и с ученицима резимира научено. | | |
| **Начини провере**  **остварености исхода** | * Излагања и активност ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |