|  |  |  |  |
| --- | --- | --- | --- |
| **Припрема за час 5−6.** | | | |
| **Предмет** | Српски језик и књижевност | **Разред: четврти** | **Датум** |
| **Наставна тема/област** | Књижевност | | |
| **Наставна јединица** | Васко Попа *Кора* (избор) | | |
| **Тип часа** | Обрада | | |
| **Циљ часа** | Упознавање са поетиком Васка Попе и збирком песама *Кора* | | |
| **Очекивани исходи**  **на крају часа** | Ученик ће бити у стању да:   * тумачи мотиве и идеје у песништву Васка Попе; * уочи тематско-мотивске, структурне и стилско-језичке иновације у песништву Васка Попе. | | |
| **Наставне методе** | Монолошка, дијалошка, рад на тексту | | |
| **Облици рада** | Фронтални, индивидуални | | |
| **Наставна средства** | *Читанка за четврти разред средње школе*, табла, свеска | | |
| **Међупредметне компетенције** | Комуникација, сарадња, рад с подацима и информацијама, компетенција за целоживотно учење | | |
| **Корелација** | Унутарпредметна, историја | | |
| **Кључни појмови** | Васко Попа, *Кора*, спољашњи и унутрашњи приступ у анализи књижевног дела, послератни модернизам | | |
| **Литература** | Гордана Стевановић, Јелена Јовановић Бубања, др Татјана Костић, *Читанка за четврти разред средње школе*, Завод за уџбенике, Београд, 2023 | | |
| **Ток часа** | | | |
| **Уводни део часа** | * Наставник истиче циљ часа. Истиче податке о животу и раду Васка Попе (Читанка, 20−21). Најављује да збирка *Кора* (1953), садржи шездесет песама распоређених у четири циклуса: „Опседнута ведрина”, „Предели”, „Списак” и „Далеко у нама”. Наставник чита наслове песама из збирке и на основу њих с ученицима долази до закључка да су предмети уметничке опсервације у овој збирци бића и ствари који су до тада сматрани непоетичним. | | |
| **Главни део часа** | * Ученици се деле у седам група, колико има песама из збирке *Кора* у *Читанци.* Након читања анализирају се према подстицајним задацима датим у *Читанци* (стр. 23−26). Акценат је на томе да одреде какву човекову ситуацију симболички илуструју дате песме. Након што ученици изложе резултате рада, ученицима се чита извод из дидактичко-методичке апаратуре Занимљиво је (*Читанка,* 32−33), са којим се пореде њихови утисци и тумачења. | | |
| **Завршни део часа** | * Наставник објашњава евентуалне недоумице и с ученицима резимира научено. Ученици се упућују на родољубиву поезију Васка Попе из збирке *Усправна земља*, одгонетају симболику наслова. Добијају задатак да одаберу три песме из те збирке по избору, на основу којих ће у склопу говорне вежбе спремити кратко излагање о значају уметности у успостављању културног и историјског континуитета и идентитета у трајању од три минута. | | |
| **Начини провере**  **остварености исхода** | • Активност и излагања ученика | | |
| **Вредновање квалитета испланираног рада;**  **напомене о реализацији планираних активности;**  **самовредновање рада наставника** |  | | |